qundao/data-zh-poetry huggingface dataset:
以梅馈晁深道戏赠二首·其二
作者：黄庭坚
朝代：宋
体裁：七言绝句

渴梦吞江起解颜，诗成有味齿牙间。前身邺下刘公干，今日江南庾子山。
以椰子小冠送子予
作者：黄庭坚
朝代：宋

浆成乳酒醺人醉，肉截鹅肪上客盘。有核如匏可彫琢，道装宜作玉人冠。
以椰子小冠送子予
作者：黄庭坚
朝代：宋

浆成乳酒醺人醉，肉截鹅肪上客盘。有核如匏可雕琢，道装宜作玉人冠。
以椰子茶瓶寄德孺二首
作者：黄庭坚
朝代：宋

硕果霣林梢，可以代悬匏。携持二十年，煮茗当酒肴。我今禦魑魅，学打衲僧包。聊持坚重器，遗我金石交。炎丘椰木实，入用随茗椀。譬如楛矢砮，但贵从来远。往时万里物，今在篱落间。知公一拂拭，想我瘴雾颜。
以椰子茶瓶寄德孺二首·其一
作者：黄庭坚
朝代：宋

硕果霣林梢，可以代悬匏。携持二十年，煮茗当酒肴。我今御魑魅，学打衲僧包。聊持坚重器，遗我金石交。
以椰子茶瓶寄德孺二首·其一
作者：黄庭坚
朝代：宋

硕果霣林梢，可以代悬匏。携持二十年，煮茗当酒肴。我今禦魑魅，学打衲僧包。聊持坚重器，遗我金石交。
以椰子茶瓶寄德孺二首·其二
作者：黄庭坚
朝代：宋

炎丘椰木实，入用随茗椀。譬如楛矢砮，但贵从来远。往时万里物，今在篱落间。知公一拂拭，想我瘴雾颜。
以椰子茶瓶寄德孺二首·其二
作者：黄庭坚
朝代：宋
体裁：古风

炎丘椰木实，入用随茗碗。譬如楛矢砮，但贵从来远。往时万里物，今在篱落间。知公一拂拭，想我瘴雾颜。
以潞公所惠拣芽送公择次旧韵
作者：黄庭坚
朝代：宋
体裁：七言绝句

庆云十六升龙样，国老元年密赐来。披拂龙纹射牛斗，外家英鉴似张雷。
以皮鞋底赠石推官三首
作者：黄庭坚
朝代：宋

道人不凋琢，万镜自明己。愿公勤此履，深彻法源底。毗卢足趺光，照耀世界海。旋岚黑风起，到岸得自在。鼻孔随人走，日中忽见斗。踏定太冲脉，壁上挂着口。
以皮鞋底赠石推官三首
作者：黄庭坚
朝代：宋

鼻孔随人走，日中忽见斗。
踏定太冲脉，壁上挂著口。
以皮鞋底赠石推官三首·其一
作者：黄庭坚
朝代：宋
体裁：五言绝句

道人不凋琢，万镜自明己。愿公勤此履，深彻法源底。
以皮鞋底赠石推官三首·其三
作者：黄庭坚
朝代：宋

鼻孔随人走，日中忽见斗。踏定太冲脉，壁上挂着口。
以皮鞋底赠石推官三首·其三
作者：黄庭坚
朝代：宋

鼻孔随人走，日中忽见斗。
踏定太衝脉，壁上挂着口。
以皮鞋底赠石推官三首·其二
作者：黄庭坚
朝代：宋
体裁：五言绝句

毗卢足趺光，照耀世界海。旋岚黑风起，到岸得自在。
以虎臂杖送李任道二首
作者：黄庭坚
朝代：宋

走送书堂倚绛纱，瘦藤七尺走惊蛇。晴沙每要交头拄，寻偏渔翁野老家。
以虎臂杖送李任道二首
作者：黄庭坚
朝代：宋

走送书堂倚绛纱，瘦藤七尺走惊蛇。晴沙每要交头拄，寻遍渔翁野老家。未衰筋力先扶杖，能救衰年十二三。八百老彭嗟杖晚，可怜矍铄马征南。
以虎臂杖送李任道二首·其一
作者：黄庭坚
朝代：宋

走送书堂倚绛纱，瘦藤七尺走惊蛇。
晴沙每要交头拄，寻徧渔翁野老家。
以虎臂杖送李任道二首·其一
作者：黄庭坚
朝代：宋

走送书堂倚绛纱，瘦藤七尺走惊蛇。晴沙每要交头拄，寻遍渔翁野老家。
以虎臂杖送李任道二首·其二
作者：黄庭坚
朝代：宋
体裁：古风

未衰筋力先扶杖，能救衰年十二三。八百老彭嗟杖晚，可怜矍铄马征南。
以酒渴爱江清作五小诗寄廖明略学士兼简初和父主簿
作者：黄庭坚
朝代：宋

将发沔鄂间，尽醉竹林酒。二三石友辈，未肯弃老朽。借问坐客谁，卢溪紫髯叟。此翁今惜醉，旧不论升斗。平生思故人，江汉不解渴。谁言放逐地，烧烛饮至跋。忧予先狗马，劝以爱肤发。有罪当窜流，但惧不得活。廖侯劝我酒，此亦雅所爱。中年刚制之，常惧作灾怪。连台盘拗倒，故人不相贷。谁能知许事，痛饮且一快。竹林文章伯，国士无与双。比来少制作，非以弱故降。景阳机中锦，犹衣被丘江。时时能度曲，秀句入新腔。斯人绝少可，白眼视公卿。每与俗物逢，三沐取洁清。我亦漫浪者，君何许同盟。试问卢溪叟，犹得多可名。
以酒渴爱江清作五小诗寄廖明略学士兼简初和父主簿·其一
作者：黄庭坚
朝代：宋
体裁：古风

将发沔鄂间，尽醉竹林酒。二三石友辈，未肯弃老朽。借问坐客谁，卢溪紫髯叟。此翁今惜醉，旧不论升斗。
以酒渴爱江清作五小诗寄廖明略学士兼简初和父主簿·其三
作者：黄庭坚
朝代：宋
体裁：古风

廖侯劝我酒，此亦雅所爱。中年刚制之，常惧作灾怪。连台盘拗倒，故人不相贷。谁能知许事，痛饮且一快。
以酒渴爱江清作五小诗寄廖明略学士兼简初和父主簿·其二
作者：黄庭坚
朝代：宋

平生思故人，江汉不解渴。谁言放逐地，烧烛饮至跋。忧予先狗马，劝以爱肤发。有罪当窜流，但惧不得活。
以酒渴爱江清作五小诗寄廖明略学士兼简初和父主簿·其二
作者：黄庭坚
朝代：宋

平生思故人，江汉不解渴。
谁言放逐地，烧烛饮至跋。
忧予先狗马，劝以爱肤髮。
有罪当窜流，但惧不得活。
以酒渴爱江清作五小诗寄廖明略学士兼简初和父主簿·其五
作者：黄庭坚
朝代：宋
体裁：古风

斯人绝少可，白眼视公卿。每与俗物逢，三沐取洁清。我亦漫浪者，君何许同盟。试问卢溪叟，犹得多可名。
以酒渴爱江清作五小诗寄廖明略学士兼简初和父主簿·其四
作者：黄庭坚
朝代：宋
体裁：古风

竹林文章伯，国士无与双。比来少制作，非以弱故降。景阳机中锦，犹衣被丘江。时时能度曲，秀句入新腔。
以金沙酴醾送公寿
作者：黄庭坚
朝代：宋

天遣酴醾玉作花，紫绵揉色染金沙。
凭君着意樽前看，便与春工立等差。
以金沙酴醾送公寿
作者：黄庭坚
朝代：宋
体裁：七言绝句

天遣酴醾玉作花，紫绵揉色染金沙。凭君著意樽前看，便与春工立等差。
以香烛团茶琉璃献花碗供布袋和尚颂
作者：黄庭坚
朝代：宋

一钵千家饭，孤身万里浮。知音若相问，不住涅槃州。弥勒真弥勒，分身千百亿。若问下生时，不打这鼓笛。
以香烛团茶琉璃献花碗供布袋和尚颂
作者：黄庭坚
朝代：宋

一钵千家饭，孤身万里浮。知音若相问，不住涅盘州。弥勒真弥勒，分身千百亿。若问下生时，不打这鼓笛。
以香烛团茶琉璃献花碗供布袋和尚颂·其一
作者：黄庭坚
朝代：宋
体裁：五言绝句

一钵千家饭，孤身万里浮。知音若相问，不住涅槃州。
以香烛团茶琉璃献花碗供布袋和尚颂·其二
作者：黄庭坚
朝代：宋
体裁：五言绝句

弥勒真弥勒，分身千百亿。若问下生时，不打这鼓笛。
伏仙岩颂
作者：黄庭坚
朝代：宋
体裁：七言绝句

生死浪中涅槃宅，与人同黑非同白。谁令避世作聋盲，独来寒岩伏石壁。
伏仙岩颂
作者：黄庭坚
朝代：宋

生死浪中涅盘宅，与人司黑非同白。谁令避世作聋盲，独来寒岩伏石壁。
休堂颂
作者：黄庭坚
朝代：宋

头上安头，如何得休。杀佛杀祖，方得按堵。北郁单越，西瞿耶尼。事同一家，吃饭著衣。向上一路，千圣眨眼。韩信打关，张良烧栈。
休堂颂
作者：黄庭坚
朝代：宋

头上安头，如何得休。杀佛杀祖，方得按堵。北郁单越，西瞿耶尼。事同一家，吃饭著衣。向上一路，千圣贬眼。韩信打关，张良烧栈。
休堂颂
作者：黄庭坚
朝代：宋

头上安头，如何得休。
杀佛杀祖，方得按堵。
北鬰单越，西瞿耶尼。
事同一家，吃饭着衣。
向上一路，千圣眨眼。
韩信打关，张良烧栈。
众人观俳优
作者：黄庭坚
朝代：宋

众人观俳优，诚有可笑时。
侏儒笑人后，所笑动未知。
非桀是尧舜，诸生同一词。
不能解其会，何笑侏儒为。
桓公方读书，轮扁释斧凿。
借问作书人，已归蒿里宅。
至精固不传，所说乃糟粕。
使道如怀珍，分我赡人贫。
人将遗朋友，谁不献君亲。
喁喁来噍食，泯泯去游魂。
昭穆才弟兄，愚智已子孙。
愚游智者笼，智受万物役。
奔奔相后先，成则自为德。
劳神不知疲，求所不能知。
深心着文字，有如鸟粘黐。
败新为故袴，何独郑人妻。
鹄卵待啄菢，自怜非荆鸡。
谁能起千载，化此故纸痴。
众人观俳优
作者：黄庭坚
朝代：宋

众人观俳优，诚有可笑时。侏儒笑人后，所笑动未知。非桀是尧舜，诸生同一词。不能解其会，何笑侏儒为。桓公方读书，轮扁释斧凿。借问作书人，已归蒿里宅。至精固不传，所说乃糟粕。使道如怀珍，分我赡人贫。人将遗朋友，谁不献君亲。喁喁来噍食，泯泯去游魂。昭穆才弟兄，愚智已子孙。愚游智者笼，智受万物役。奔奔相后先，成则自为德。劳神不知疲，求所不能知。深心著文字，有如鸟粘黐。败新为故裤，何独郑人妻。鹄卵待啄抱，自怜非荆鸡。谁能起千载，化此故纸痴。
众人观俳优
作者：黄庭坚
朝代：宋

众人观俳优，诚有可笑时。
侏儒笑人後，所笑动未知。
非桀是尧舜，诸生同一词。
不能解其会，何笑侏儒为。
桓公方读书，轮扁释斧凿。
借问作书人，已归蒿里宅。
至精固不传，所说乃糟粕。
使道如怀珍，分我赡人贫。
人将遗朋友，谁不献君亲。
喁喁来噍食，泯泯去游魂。
昭穆才弟兄，愚智已子孙。
愚游智者笼，智受万物役。
奔奔相後先，成则自为德。
劳神不知疲，求所不能知。
深心著文字，有如鸟粘黐。
败新为故袴，何独郑人妻。
鹄卵待啄菢，自怜非荆鸡。
谁能起千载，化此故纸痴。
会稽竹箭为蕲春傅尉作
作者：黄庭坚
朝代：宋

会稽竹箭天下闻，青岭霜笴摇紫云。金作仆姑如鸟翼，壮士持用横三军。迩来场师无远虑，剪伐柔萌荐菹茹。人閒禦武急难才，不得生民饱霜露。嘉瓜美果无他长，取升俎豆献壶觞。奈何生与此等伍，大器小用良可伤。吾闻先王用人力，不足有馀无损益。硕人俣俣舞公庭，长咏国风三叹息。
会稽竹箭为蕲春傅尉作
作者：黄庭坚
朝代：宋

会稽竹箭天下闻，青岭霜笴摇紫云。
金作仆姑如鸟翼，壮士持用横三军。
迩来场师无远虑，翦伐柔萌荐葅茹。
人閒御武急难才，不得生民饱霜露。
嘉瓜美果无他长，取升俎豆献壶觞。
奈何生与此等伍，大器小用良可伤。
吾闻先王用人力，不足有余无损益。
硕人俣俣舞公庭，长咏国风三叹息。
会稽竹箭为蕲春傅尉作
作者：黄庭坚
朝代：宋

会稽竹箭天下闻，青岭霜笴摇紫云。金作仆姑如鸟翼，壮士持用横三军。迩来场师无远虑，翦伐柔萌荐葅茹。人闲御武急难才，不得生民饱霜露。嘉瓜美果无他长，取升俎豆献壶觞。奈何生与此等伍，大器小用良可伤。吾闻先王用人力，不足有余无损益。硕人俣俣舞公庭，长咏国风三叹息。
伤歌行四首
作者：黄庭坚
朝代：宋

伯夷不食周武粟，程婴可托赵氏孤。死者复生欲无愧，受遗归妹况在予。经营百事失本意，跬步寻常畏简书。人闲若有不税地，判尽筋力终年锄。
伤歌行四首
作者：黄庭坚
朝代：宋

孟氏至诚通竹笋，姜诗纯孝感渊鱼。
古人常欲养志意，君子不唯全发肤。
有妹言归奉箕帚，仰谁出力助葭莩。
等闲亲鬓贫中白，自悔从来色养疏。
伤歌行四首
作者：黄庭坚
朝代：宋

草木摇落天沉阴，蟋蟀为我商声吟。高明从来畏鬼瞰，贫贱不能全孝心。蚤知义利有轻重，积羽何翅一钩金。莫悲归妹无锦绣，但愿教儿和瑟琴。孟氏至诚通竹笋，姜诗纯孝感渊鱼。古人常欲养志意，君子不唯全发肤。有妹言归奉箕帚，仰谁出力助葭莩。等閒亲鬓贫中白，自悔从来色养疏。诸妹欲归囊褚单，值我薄宦多艰难。为吏受赇恐得罪，啜菽饮水终无欢。永怀遂休一夜梦，谁与少缓百忧端。古人择婿求过寡，取妇岂为谋饥寒。伯夷不食周武粟，程婴可托赵氏孤。死者复生欲无愧，受遗归妹况在予。经营百事失本意，跬步寻常畏简书。人閒若有不税地，判尽筋力终年锄。
伤歌行四首·其一
作者：黄庭坚
朝代：宋
体裁：古风

草木摇落天沉阴，蟋蟀为我商声吟。高明从来畏鬼瞰，贫贱不能全孝心。蚤知义利有轻重，积羽何翅一钩金。莫悲归妹无锦绣，但愿教儿和瑟琴。
伤歌行四首·其三
作者：黄庭坚
朝代：宋

诸妹欲归囊褚单，值我薄宦多艰难。
为吏受赇恐得罪，啜菽饮水终无懽。
永怀遂休一夜梦，谁与少缓百忧端。
古人择婿求过寡，取妇岂为谋饥寒。
伤歌行四首·其三
作者：黄庭坚
朝代：宋

诸妹欲归囊褚单，值我薄宦多艰难。为吏受赇恐得罪，啜菽饮水终无欢。永怀遂休一夜梦，谁与少缓百忧端。古人择婿求过寡，取妇岂为谋饥寒。
伤歌行四首·其二
作者：黄庭坚
朝代：宋

孟氏至诚通竹笋，姜诗纯孝感渊鱼。古人常欲养志意，君子不唯全发肤。有妹言归奉箕帚，仰谁出力助葭莩。等閒亲鬓贫中白，自悔从来色养疏。
伤歌行四首·其二
作者：黄庭坚
朝代：宋

孟氏至诚通竹笋，姜诗纯孝感渊鱼。
古人常欲养志意，君子不唯全髮肤。
有妹言归奉箕帚，仰谁出力助葭莩。
等閒亲鬓贫中白，自悔从来色养疏。
伤歌行四首·其四
作者：黄庭坚
朝代：宋

伯夷不食周武粟，程婴可托赵氏孤。死者复生欲无愧，受遗归妹况在予。经营百事失本意，跬步寻常畏简书。人閒若有不税地，判尽筋力终年锄。
伤歌行四首·其四
作者：黄庭坚
朝代：宋

伯夷不食周武粟，程婴可託赵氏孤。
死者復生欲无愧，受遗归妹况在予。
经营百事失本意，跬步寻常畏简书。
人閒若有不税地，判尽筋力终年锄。
伯时彭蠡春牧图
作者：黄庭坚
朝代：宋

岳阳楼上春已归，湖中鸿雁拍波飞。
布帆天阔随鸟道，石林风冕吹人衣。
春水初生及马腹，浮滩欲上西山麓。
遥看绝岭秀云松，上有垂萝暗溪谷。
沙眠草啮性不骄，侧身注目鸣相招。
林间瞥过星烁烁，原上独立风萧萧。
君不见中原真种胡尘没，南行市骨何仓卒。
秪收力健载征夫，肯向时危辨奇骨。
即令贡马西北来，东西坊监屯云开。
纷然驽骥同秣，尔可不忧四蹄脱。
伯时彭蠡春牧图
作者：黄庭坚
朝代：宋

岳阳楼上春已归，湖中鸿雁拍波飞。布帆天阔随鸟道，石林风晚吹人衣。春水初生及马腹，浮滩欲上西山麓。遥看绝岭秀云松，上有垂萝暗溪谷。沙眠草啮性不骄，侧身注目鸣相招。林间瞥过星烁烁，原上独立风萧萧。君不见中原真种胡尘没，南行市骨何仓卒。秪收力健载征夫，肯向时危辨奇骨。即令贡马西北来，东西坊监屯云开。纷然驽骥同一秣，尔可不忧四蹄脱。
伯时彭蠡春牧图
作者：黄庭坚
朝代：宋

岳阳楼上春已归，湖中鸿雁拍波飞。
布帆天阔随鸟道，石林风晚吹人衣。
春水初生及马腹，浮滩欲上西山麓。
遥看绝岭秀云松，上有垂萝暗溪谷。
沙眠草嚙性不骄，侧身注目鸣相招。
林间瞥过星烁烁，原上独立风萧萧。
君不见中原真种胡尘没，南行市骨何仓卒。
秪收力健载征夫，肯向时危辨奇骨。
即令贡马西北来，东西坊监屯云开。
纷然驽骥同一秣，尔可不忧四蹄脱。
伯氏到济南寄诗颇言太守居有湖山之胜同韵和
作者：黄庭坚
朝代：宋
体裁：七言律诗

西来黄犬传佳句，知是陆机思陆云。历下楼台追把酒，舅家宾客厌论文。山椒欲雨好云气，湖面逆风生水纹。想得争棋飞鸟上，行人不见只听闻。
伯父祖善耆老好学于所居紫阳溪后小马鞍山为放隠斋远寄诗句意欲庭坚和之幸师友同赋率尔上呈
作者：黄庭坚
朝代：宋

樵入千岩静，松含万籁寒。
儿童给行李，藜莜对衣冠。
小槛聊防虎，时来即解鞍。
阿翁吹笛罢，怀昔泪相看。
伯父祖善耆老好学於所居紫阳溪後小马鞍山为
作者：黄庭坚
朝代：宋
体裁：五言律诗

樵入千岩静，松含万籁寒。儿童给行李，藜蓧对衣冠。小槛聊防虎，时来即解鞍。阿翁吹笛罢，怀昔泪相看。
何主簿萧斋郎赠诗思家戏和答之
作者：黄庭坚
朝代：宋

善吟闺怨断人肠，二妙风流不可当。
傅粉未归啼玉筯，吹笙无伴涩银篁。
睡添乡梦客床冷，瘦尽腰围衣带长。
天性少情诗亦少，羡他萧史与何郎。
何主簿萧斋郎赠诗思家戏和答之
作者：黄庭坚
朝代：宋
体裁：七言律诗

善吟闺怨断人肠，二妙风流不可当。傅粉未归啼玉箸，吹笙无伴涩银篁。睡添乡梦客床冷，瘦尽腰围衣带长。天性少情诗亦少，羡他萧史与何郎。
何氏悦亭咏柏
作者：黄庭坚
朝代：宋
体裁：古风

涧底长松风雨寒，冈头老柏颜色悦。天生草木臭味同，同盛同衰见冰雪。君莫爱清江百尺船，刀锯来谋岁寒节。千林无叶草根黄，苍髯龙吟送日月。
何萧二族
作者：黄庭坚
朝代：宋
体裁：七言绝句

西汉功名相国多，南朝人物数诸何。向来富贵喧天地，亦有文章在涧阿。
何造诚作浩然堂陈义甚高然颇喜度世飞升之说
作者：黄庭坚
朝代：宋

公欲轻身上紫霞，琼爢玉馔厌豪奢。百年世路同朝菌，九钥天关守夜叉。霜桧左纽空白鹿，金炉同契漫丹砂。要令心地闲如水，万物浮沈共我家。
何造诚作浩然堂陈义甚高然颇喜度世飞升之说筑屋饭方士愿乘六气游天地间故作浩然词二章赠之
作者：黄庭坚
朝代：宋

公欲轻身上紫霞，琼爢玉馔厌豪奢。百年世路同朝菌，九钥天关守夜叉。霜桧左纽空白鹿，金炉同契漫丹砂。要令心地閒如水，万物浮沈共我家。万物浮沈共我家，清明心水遍河沙。无钩狂象听人语，露地白牛看月斜。小雨呼儿蓺桃李，疏帘帏客转琵琶。尘尘三昧开门户，不用丹田养素霞。
何造诚作浩然堂陈义甚高然颇喜度世飞升之说筑屋饭方士愿乘六气游天地间故作浩然词二章赠之·其二
作者：黄庭坚
朝代：宋

万物浮沈共我家，清明心水遍河沙。无钩狂象听人语，露地白牛看月斜。小雨呼儿蓺桃李，疏帘帏客转琵琶。尘尘三昧开门户，不用丹田养素霞。
何造诚作浩然堂陈义甚高然颇喜度世飞昇之说筑屋饭方士愿乘六气游天地间故作浩然词二章赠之·其一
作者：黄庭坚
朝代：宋
体裁：七言律诗

公欲轻身上紫霞，琼爢玉馔厌豪奢。百年世路同朝菌，九钥天关守夜叉。霜桧左纽空白鹿，金炉同契漫丹砂。要令心地閒如水，万物浮沈共我家。
何造诚作浩然堂陈义甚高然颇喜度世飞昇之说筑屋饭方士愿乘六气游天地间故作浩然词二章赠之·其二
作者：黄庭坚
朝代：宋

万物浮沈共我家，清明心水徧河沙。
无钩狂象听人语，露地白牛看月斜。
小雨呼儿蓺桃李，疏帘帏客转琵琶。
尘尘三昧开门户，不用丹田养素霞。
余成诗
作者：黄庭坚
朝代：宋
体裁：七言绝句

丹籍生涯无列鼎，白头忠信可专城。自非车骑将军势，愧使王尼常作兵。
侄槌随知命舟行
作者：黄庭坚
朝代：宋
体裁：七言绝句

莫去沙边学钓鱼，莫将百丈作辘轳。清江濯足窗下坐，燕子日长宜读书。
侯元功问讲学之意
作者：黄庭坚
朝代：宋

金声而玉振，从本用圣学。石师所未讲，赤子有先觉。丝直则为弦，可射可以乐。竹笋不成芦，白圭元抱璞。匏瓜不能匏，其裔犹为瓟。土俗颇暖姝，西笑长安乐。革无五声材，终然应宫角。木人得郢工，鼻端乃可斲。
侯元功问讲学之意
作者：黄庭坚
朝代：宋

金声而玉振，从本用圣学。
石师所未讲，赤子有先觉。
丝直则为弦，可射可以乐。
竹笋不成芦，白珪元抱璞。
匏瓜不能匏，其裔犹为瓟。
土俗颇暖姝，西笑长安乐。
革无五声材，终然应宫角。
木人得郢工，鼻端乃可斲。
侯元功问讲学之意
作者：黄庭坚
朝代：宋

金声而玉振，从本用圣学。
石师所未讲，赤子有先觉。
丝直则为絃，可射可以乐。
竹笋不成芦，白珪元抱璞。
匏瓜不能匏，其裔犹为瓟。
土俗颇暖姝，西笑长安乐。
革无五声材，终然应宫角。
木人得郢工，鼻端乃可斲。
侯尉之吉水覆按未归三日泥雨戏成寄之
作者：黄庭坚
朝代：宋

叹息侯嬴老，尉曹鞍马疲。山花迷部曲，江雨压旌旗。越鸟劝沽酒，竹鸡忧蹋泥。不知何处醉，遥寄解酲诗。
侯尉之吉水覆按未归三日泥雨戏成寄之
作者：黄庭坚
朝代：宋

嘆息侯嬴老，尉曹鞍马疲。
山花迷部曲，江雨压旌旗。
越鸟劝沽酒，竹鸡忧蹋泥。
不知何处醉，遥寄解酲诗。
侯尉家听琵琶
作者：黄庭坚
朝代：宋
体裁：七言绝句

舫斋苍竹雨声中，一曲琵琶酒一钟。恰似浔阳江上听，只无明月与丹枫。
侯尉家听琵琶
作者：黄庭坚
朝代：宋

舫斋苍竹雨声中，一曲琵琶酒一锺。恰似浔阳江上听，只无明月与丹枫。
便粜王丞送碧香酒用子瞻韵戏赠郑彦能
作者：黄庭坚
朝代：宋

食贫好酒尝自嘲，日给上尊无骨相。
大农部丞送新酒，碧香窃比主家酿。
应怜坐客竟无毡，更遭官长颇讥谤。
银杯同色试一倾，排遣春寒出帷帐。
浮蛆翁翁杯底滑，坐想康成论泛盎。
重门着关不为君，但备恶客来仇饷。
便糶王丞送碧香酒用子瞻韵戏赠郑彦能
作者：黄庭坚
朝代：宋
体裁：古风

食贫好酒尝自嘲，日给上尊无骨相。大农部丞送新酒，碧香窃比主家酿。应怜坐客竟无毡，更遭官长颇讥谤。银杯同色试一倾，排遣春寒出帷帐。浮蛆翁翁杯底滑，坐想康成论泛盎。重门著关不为君，但备恶客来仇饷。
信中远来相访且致今岁新茗又枉任道寄佳篇复
作者：黄庭坚
朝代：宋

安坐一柱观，立遣十年劳。玄圭于我厚，千里来江臯。松风转蟹眼，乳花明兔毛。何如浮大白，一举醉陶陶。
信中远来相访且致今岁新茗又枉任道寄佳篇復次韵呈信中兼简任道
作者：黄庭坚
朝代：宋
体裁：五言律诗

安坐一柱观，立遣十年劳。玄圭于我厚，千里来江皋。松风转蟹眼，乳花明兔毛。何如浮大白，一举醉陶陶。
借景亭
作者：黄庭坚
朝代：宋
体裁：古风

青神县中得两张，爱民财力惟恐伤。二公身安民乃乐，劝葺城头五月凉。竹铺不涴吴绫袜，东西开轩荫清樾。当官借景不伤民，恰似凿池取明月。
倦鹤图赞
作者：黄庭坚
朝代：宋
体裁：赞

伟万里之仙骥，羾九关而天翱。亦倦飞而归止，矧人生之嗟劳。饥食北山之薇蕨，寒缉江南之落毛。安能作河中之桴木，宁为篱落之系匏。
催公静碾茶
作者：黄庭坚
朝代：宋

雪裏过门多恶客，春阴只恼有情人。
睡魔正仰茶料理，急遣溪童碾玉尘。
催公静碾茶
作者：黄庭坚
朝代：宋

雪里过门多恶客，春阴只恼有情人。睡魔正仰茶料理，急遣溪童碾玉尘。
僧景宗相访寄法王航禅师
作者：黄庭坚
朝代：宋
体裁：古风

抱牍稍退凫鹜行，倦禅时作橐驼坐。忽忆头陀云外人，闭门作夏与僧过。一丝不挂鱼脱渊，万古同归蚁旋磨。山中雨熟瓜芋田，唤取小僧休乞钱。
僧景宗相访寄法王航禅师
作者：黄庭坚
朝代：宋

抱牍稍退鳬鹜行，倦禅时作橐驼坐。
忽忆头陀云外人，闭门作夏与僧过。
一丝不挂鱼脱渊，万古同归蚁旋磨。
山中雨熟瓜芋田，唤取小僧休乞钱。
元丰癸亥经行石潭寺见旧和栖蟾诗甚可笑因削
作者：黄庭坚
朝代：宋

千里追奔两蜗角，百年得意大槐宫。
空余祗夜数行墨，不见伽朵一臂风。
俗眼只如当日白，我颜非复向来红。
浮生不作游丝上，即在尘沙逐转蓬。
元丰癸亥经行石潭寺见旧和栖蟾诗甚可笑因削柎灭藁别和一章
作者：黄庭坚
朝代：宋

千里追奔两蜗角，百年得意大槐宫。
空余祗夜数行墨，不见伽梨一臂风。
俗眼只如当日白，我颜非復向来红。
浮生不作游丝上，即在尘沙逐转蓬。
元丰癸亥经行石潭寺见旧和栖蟾诗甚可笑因削柎灭藁别和一章
作者：黄庭坚
朝代：宋

千里追奔两蜗角，百年得意大槐宫。空馀祗夜数行墨，不见伽梨一臂风。俗眼只如当日白，我颜非复向来红。浮生不作游丝上，即在尘沙逐转蓬。
元师自荣州来追送余于泸之江安绵水驿因复用旧所赋此君轩诗韵赠之并简元师法弟周彦公
作者：黄庭坚
朝代：宋

岁行辛巳建中年，诸公起废自林泉。王师侧闻陛下圣，抱琴欲奏南风弦。孤臣蒙恩已三命，望尧如日开金镜。但忧衰疾不敢前，眼前黑花耳闻磬。岂如道人山绕门，开轩友此岁寒君。能来作诗赏劲节，家有晓事扬子云。箨龙森森新间旧，父翁老苍孙子秀。但知战胜得道肥，莫问无肉令人瘦。是师胸中抱明月，醉翁不死起自说。竹影生凉到屋椽，此声可听不可传。
元师自荣州来追送余于泸之江安绵水驿因復用旧所赋此君轩诗韵赠之并简元师法弟周彦公
作者：黄庭坚
朝代：宋

岁行辛巳建中年，诸公起废自林泉。
王师侧闻陛下圣，抱琴欲奏南风絃。
孤臣蒙恩已三命，望尧如日开金镜。
但忧衰疾不敢前，眼前黑花耳闻磬。
岂如道人山绕门，开轩友此岁寒君。
能来作诗赏劲节，家有晓事扬子云。
箨龙森森新间旧，父翁老苍孙子秀。
但知战胜得道肥，莫问无肉令人瘦。
是师胸中抱明月，醉翁不死起自说。
竹影生凉到屋椽，此声可听不可传。
元翁坐中见次元寄到和孔四饮王夔玉家长韵因次韵率元翁同作寄湓城
作者：黄庭坚
朝代：宋
体裁：古风

雨罢山泽明，日长花柳困。游丝上天衢，观物得无闷。时从顾曲人，笋馔酌春酝。季子未识面，想见眉目俊。新诗如鸣弦，快读开鄙吝。铜官鲁诸生，事道三无愠。比来工五字，句法妙何逊。枯棋覆吴图，青简玩秦烬。叶暗黄鸟时，风号报花信。遥仰吟思苦，江锦割向尽。应烦王公子，又破黄封印。
元翁坐中见次元寄到和孔四饮王夔玉家长韵因次韵率元翁同作寄湓城
作者：黄庭坚
朝代：宋

雨罢山泽明，日长花柳困。
游丝上天衢，观物得无闷。
时从顾曲人，笋馔酌春醖。
季子未识面，想见眉目俊。
新诗如鸣絃，快读开鄙吝。
铜官鲁诸生，事道三无愠。
比来工五字，句法妙何逊。
枯棋覆吴图，青简玩秦烬。
叶暗黄鸟时，风号报花信。
遥仰吟思苦，江锦割向尽。
应烦王公子，又破黄封印。
光山道中
作者：黄庭坚
朝代：宋

客子空知行路难，中田耕者自高闲。柳条莺啭清阴里，楸树蝉嘶翠带间。梦幻百年随逝水，劳歌一曲对青山。出门捧檄羞闲友，归寿吾亲得解颜。
光山道中
作者：黄庭坚
朝代：宋

客子空知行路难，中田耕者自高闲。
柳条鶑啭清阴裏，楸树蝉嘶翠带间。
梦幻百年随逝水，劳歌一曲对青山。
出门捧檄羞闲友，归寿吾亲得解颜。
入穷巷谒李材叟翘叟戏赠兼简田子平三首
作者：黄庭坚
朝代：宋

紫冠黄钿网丝窠，蝶绕蜂围奈晚何。二叟家居如避世，开门自少俗人过。只可阕中安止止，谁能铁里斗铮铮。田多谷少无人会，譬似无田过一生。田郎杞菊荒三径，文字时追二叟游。万卷藏书多未见，老夫端拟乞荆州。
入穷巷谒李材叟翘叟戏赠兼简田子平三首·其一
作者：黄庭坚
朝代：宋
体裁：七言绝句

紫冠黄钿网丝窠，蝶绕蜂围奈晚何。二叟家居如避世，开门自少俗人过。
入穷巷谒李材叟翘叟戏赠兼简田子平三首·其三
作者：黄庭坚
朝代：宋
体裁：七言绝句

田郎杞菊荒三径，文字时追二叟游。万卷藏书多未见，老夫端拟乞荆州。
入穷巷谒李材叟翘叟戏赠兼简田子平三首·其二
作者：黄庭坚
朝代：宋

只可阕中安止止，谁能铁裏斗铮铮。
田多谷少无人会，譬似无田过一生。
入穷巷谒李材叟翘叟戏赠兼简田子平三首·其二
作者：黄庭坚
朝代：宋
体裁：七言绝句

只可阕中安止止，谁能铁里斗铮铮。田多谷少无人会，譬似无田过一生。
全州双松堂
作者：黄庭坚
朝代：宋
体裁：古风

文殊堂下松，永日如鸣琴。我登双松堂，时步双松阴。中有寂莫人，安禅无古今。
全州能仁寺
作者：黄庭坚
朝代：宋
体裁：五言律诗

招提古岛上，掩映碧江心。钟叩蘋风远，僧禅水月深。鹤归门外浴，龙向槛边吟。每遣遗诗者，毋忘拨棹寻。
八月十四日夜刀坑口对月奉寄王子难子闻适用
作者：黄庭坚
朝代：宋

去年对月庐陵郡，醉留歌舞蹋金沙。今年今夕千峰下，新磨古鉴动菱花。寒藤老木被光景，深山大泽皆龙蛇。西风为我奏万籁，落叶起舞惊栖鸦。遥怜城中二三友，风流惯醉玉钗斜。今夕传杯定何处。应无二十四琵琶。
八月十四日夜刀坑口对月奉寄王子难子闻适用
作者：黄庭坚
朝代：宋
体裁：古风

去年对月庐陵郡，醉留歌舞蹋金沙。今年今夕千峰下，新磨古鉴动菱花。寒藤老木被光景，深山大泽皆龙蛇。西风为我奏万籁，落叶起舞惊栖鸦。遥怜城中二三友，风流惯醉玉钗斜。今夕传杯定何处，应无二十四琵琶。
八音歌赠晁尧民
作者：黄庭坚
朝代：宋

金生寒沙中，见别会有时。石上千年柏，材高用苦迟。丝乱犹可埋，心乱不可治。竹斋闻履声，乃是故人来。匏苦只多叶，水深难为涉。土床不安席，象床卧烨烨。革与井同功，守道非关怯。木直常先伐，樗栎万世叶。
八音歌赠晁尧民
作者：黄庭坚
朝代：宋

金生寒沙中，见别会有时。石上千年柏，材高用苦迟。丝乱犹可理，心乱不可治。竹斋闻履声，乃是故人来。匏苦只多叶，水深难为涉。土床不安席，象床卧烨烨。革与井同功，守道非关怯。木直常先伐，樗栎万世叶。金荷酌美酒，夫子莫留残。石有补天材，虎豹守九关。丝窠将柳花，入户扑衣冠。竹风摇永日，思与子盘桓。匏瓜岂无匹，自古同心难。革急而韦缓，只在揉化间。木桃终报汝，药石理予颜。
八音歌赠晁尧民·其一
作者：黄庭坚
朝代：宋
体裁：古风

金生寒沙中，见别会有时。石上千年柏，材高用苦迟。丝乱犹可理，心乱不可治。竹斋闻履声，乃是故人来。匏苦只多叶，水深难为涉。土床不安席，象床卧烨烨。革与井同功，守道非关怯。木直常先伐，樗栎万世叶。
八音歌赠晁尧民·其二
作者：黄庭坚
朝代：宋
体裁：古风

金荷酌美酒，夫子莫留残。石有补天材，虎豹守九关。丝窠将柳花，入户扑衣冠。竹风摇永日，思与子盘桓。匏瓜岂无匹，自古同心难。革急而韦缓，只在揉化间。木桃终报汝，药石理予颜。
公择用前韵嘲戏双井
作者：黄庭坚
朝代：宋

万仞峰前双井坞，婆娑曾占早春来。如今摸索苍龙璧，沈井铜瓶漫学雷。
公择用前韵嘲戏双井
作者：黄庭坚
朝代：宋

万仞峰前双井坞，婆娑曾占早春来。如今摸索苍龙璧，沈井铜缾漫学雷。
公益尝茶
作者：黄庭坚
朝代：宋

子云窗下草玄经，寒雀争喧户昼扃。好事应无携酒榼，相过聊欲煮茶瓶。
公益尝茶
作者：黄庭坚
朝代：宋

子云窗下草玄经，寒雀争喧户昼扃。好事应无携酒榼，相过聊欲煮茶缾。
六月十七日昼寝
作者：黄庭坚
朝代：宋

红尘席帽乌韡裏，想见沧洲白鸟双。
马龁枯萁喧午枕，梦成风雨浪翻江。
六月十七日昼寝
作者：黄庭坚
朝代：宋

红尘席帽乌韡里，想见沧洲白鸟双。马齕枯萁喧午枕，梦成风雨浪翻江。
六月十七日昼寝
作者：黄庭坚
朝代：宋

红尘席帽乌韡里，想见沧洲白鸟双。马龁枯萁喧午枕，梦成风雨浪翻江。
六月闵雨
作者：黄庭坚
朝代：宋
体裁：七言律诗

汤帝咨嗟惩六事，汉庭灾异劾三公。圣朝罪己恩宽大，时雨愆期旱蕴隆。东海得无冤死妇，南阳疑有卧云龙。传闻已减大官膳，肉食诸君合奏功。
六月闵雨
作者：黄庭坚
朝代：宋

汤帝咨嗟惩六事，汉庭灾异劾三公。
圣朝罪己恩宽大，时雨愆期旱藴隆。
东海得无冤死妇，南阳疑有卧云龙。
传闻已减大官膳，肉食诸君合奏功。
六舅以诗来觅铜犀用长句持送舅氏学古之余復味禅悦故篇末及之
作者：黄庭坚
朝代：宋

海牛压纸写银钩，阿雅守之索自收。
长防玩物败儿性，得归老成散百忧。
先生古心冶金铁，堂堂一角谁能折。
儿言觳觫持赠谁，外家子云乃翁师。
不着鼻绳袖两手，古犀牛儿好看取。
六舅以诗来觅铜犀用长句持送舅氏学古之馀复味禅悦故篇末及之
作者：黄庭坚
朝代：宋
体裁：古风

海牛压纸写银钩，阿雅守之索自收。长防玩物败儿性，得归老成散百忧。先生古心冶金铁，堂堂一角谁能折。儿言觳觫持赠谁，外家子云乃翁师。不著鼻绳袖两手，古犀牛儿好看取。
养斗鸡
作者：黄庭坚
朝代：宋
体裁：七言绝句

峥嵘已介季氏甲，更以黄金饰两戈。虽有英心甘斗死，其如纪渻木鸡何。
再作答徐天隐
作者：黄庭坚
朝代：宋

建德真乐国，万里渺中州。除荡俗氛尽，心如九天秋。满船载明月，乃可与同游。平生期斯人，共挟风雅輈。定知诗客来，夜虹贯斗牛。执斧修月轮，链石补天陬。破的千古下，乃可泣曹刘。危柱鸣哀筝，知音初见求。成功在漏刻，尧舜去共吺。收此文章戏，往作活国谋。开纳倾万方，皇极运九畴。闭奸有要道，新旧随才收。
再作答徐天隐
作者：黄庭坚
朝代：宋

建德真乐国，万里渺中州。除荡俗氛尽，心如九天秋。满船载明月，乃可与同游。平生期斯人，共挟风雅辀。定知诗客来，夜虹贯斗牛。执斧修月轮，鍊石补天陬。破的千古下，乃可泣曹刘。危柱鸣哀筝，知音初见求。成功在漏刻，尧舜去共吺。收此文章戏，往作活国谋。开纳倾万方，皇极运九畴。闭奸有要道，新旧随才收。
再作答徐天隠
作者：黄庭坚
朝代：宋

建德真乐国，万里渺中州。
除荡俗氛尽，心如九天秋。
满船载明月，乃可与同游。
平生期斯人，共挟风雅辀。
定知诗客来，夜虹贯斗牛。
执斧修月轮，炼石补天陬。
破的千古下，乃可泣曹刘。
危柱鸣哀筝，知音初见求。
成功在漏刻，尧舜去共吺。
收此文章戏，往作活国谋。
开纳倾万方，皇极运九畴。
闭姦有要道，新旧随才收。
再和元礼春怀十首
作者：黄庭坚
朝代：宋

回肠无奈别愁煎，待得鸾胶续断弦。最忆钱塘风物苦，西湖月落采菱船。吴中风物最娇饶，百里春风酒旆摇。往往贵人留骑从，少年丛里贳金貂。行云行雨迷三峡，归凤求凰振九苞。月白花红倾酒满，不将春色等闲抛。红紫欲疏啼百劳，洞宫春色醉蟠桃。虚窗酒病扶头起，强取金钗痒处搔。抹裙彩凤盘宫锦，插鬓真珠络贝多。酒恶花愁梦多魇，灵砂犀角费频魔。玉壶耽耽浸晴霞，庭有三春接续花。准拟只无难白发，金炉谁为煮黄芽。雨馀花色倍鲜明，最是春深多晚晴。美酒壮人如敌国，千金一笑买倾城。风光琰琰动春华，回首烟波万里赊。山似翠屏西子国，溪如罨画越王家。双盘锦带丁香结，窄袖春衫甘草黄。旧赠恐能开宝匣，新年时候梦残妆。滞梦停愁乱性灵，安眠灭念闭幽扃。体中忽觉有佳处，读易一篇如酒醒。
再和元礼春怀十首
作者：黄庭坚
朝代：宋

滞梦停愁乱性灵，安眠灭念闭幽扃。体中忽觉有佳处，读易一肩如酒醒。
再和元礼春怀十首
作者：黄庭坚
朝代：宋

玉壶躭躭浸晴霞，庭有三春接续花。
准拟只无难白发，金炉谁为煮黄芽。
再和元礼春怀十首·其一
作者：黄庭坚
朝代：宋

回肠无奈别愁煎，待得鸾胶续断弦。最忆钱塘风物苦，西湖月落采菱船。
再和元礼春怀十首·其一
作者：黄庭坚
朝代：宋

回肠无奈别愁煎，待得鸾胶续断絃。
最忆钱塘风物苦，西湖月落采菱船。
再和元礼春怀十首·其七
作者：黄庭坚
朝代：宋

雨余花色倍鲜明，最是春深多晚晴。
美酒壮人如敌国，千金一笑买倾城。
再和元礼春怀十首·其七
作者：黄庭坚
朝代：宋

雨馀花色倍鲜明，最是春深多晚晴。美酒壮人如敌国，千金一笑买倾城。
再和元礼春怀十首·其三
作者：黄庭坚
朝代：宋
体裁：七言绝句

行云行雨迷三峡，归凤求凰振九苞。月白花红倾酒满，不将春色等闲抛。
再和元礼春怀十首·其九
作者：黄庭坚
朝代：宋
体裁：七言绝句

双盘锦带丁香结，窄袖春衫甘草黄。旧赠恐能开宝匣，新年时候梦残妆。
再和元礼春怀十首·其二
作者：黄庭坚
朝代：宋

吴中风物最娇饶，百里春风酒旆摇。
往往贵人留骑从，少年丛裏贳金貂。
再和元礼春怀十首·其二
作者：黄庭坚
朝代：宋

吴中风物最娇饶，百里春风酒旆摇。往往贵人留骑从，少年丛里贳金貂。
再和元礼春怀十首·其五
作者：黄庭坚
朝代：宋
体裁：七言绝句

抹裙彩凤盘宫锦，插鬓真珠络贝多。酒恶花愁梦多魇，灵砂犀角费频魔。
再和元礼春怀十首·其八
作者：黄庭坚
朝代：宋
体裁：七言绝句

风光琰琰动春华，回首烟波万里赊。山似翠屏西子国，溪如罨画越王家。
再和元礼春怀十首·其六
作者：黄庭坚
朝代：宋

玉壶耽耽浸晴霞，庭有三春接续花。准拟只无难白发，金炉谁为煮黄芽。
再和元礼春怀十首·其六
作者：黄庭坚
朝代：宋

玉壶躭躭浸晴霞，庭有三春接续花。
准拟只无难白髮，金炉谁为煮黄芽。
再和元礼春怀十首·其十
作者：黄庭坚
朝代：宋
体裁：七言绝句

滞梦停愁乱性灵，安眠灭念闭幽扃。体中忽觉有佳处，读易一篇如酒醒。
再和元礼春怀十首·其四
作者：黄庭坚
朝代：宋
体裁：七言绝句

红紫欲疏啼百劳，洞宫春色醉蟠桃。虚窗酒病扶头起，强取金钗痒处搔。
再和公择舅氏杂言
作者：黄庭坚
朝代：宋

外家有金玉，我躬之道术。
有衣食我家之德心，使我蝉蜕俗学之市，乌哺仁人之林。
养生事亲汔师古，炊玉爨桂能至今。
岁暮三十裘，食口三百指。
寒不缉江南之落毛，饥不拾狙公之橡子。
平生荆鸡化黄鹄，今日江鸥作樊雉。
人言无忌似牢之，挽入书林觑文字。
更蒙着鞭翰墨场，赠研水苍珪玉方。
蓬门繫马晚色浄，茅檐垂虹秋气凉。
湔拂垢面生寒光，汉隶书吕规其阳。
吕翁之冶与天通，不但澄埿烧铅黄。
初疑蛮溪水中骨，不见鸜鹆目突兀。
但见受墨无声松花发，颇似龙尾琢紫烟。
不见罗縠纹粼粼，但见含墨不泄如寒渊。
往在海濒时，晨夕亲几杖。
恪居有官次，遣吏问无恙。
抚摩宝泓置道山，鬰鬰秀气似舅眉宇间。
其重可以回进躁之首，其温可以解横逆之颜。
乌虖端是万乘器，红丝潭石之际知才难。
再和公择舅氏杂言
作者：黄庭坚
朝代：宋

外家有金玉，我躬之道术。有衣食我家之德心，使我蝉蜕俗学之市，乌哺仁人之林。养生事亲汔师古，炊玉爨桂能至今。岁暮三十裘，食口三百指。寒不缉江南之落毛，饥不拾狙公之橡子。平生荆鸡化黄鹄，今日江鸥作樊雉。人言无忌似牢之，挽入书林觑文字。更蒙著鞭翰墨场，赠研水苍圭玉方。蓬门系马晚色净，茅檐垂虹秋气凉。湔拂垢面生寒光，汉隶书吕规其阳。吕翁之冶与天通，不但澄泥烧铅黄。初疑蛮溪水中骨，不见鸲鹆目突兀。但见受墨无声松花发，颇似龙尾琢紫烟。不见罗縠纹粼粼，但见含墨不泄如寒渊。往在海濒时，晨夕亲几杖。恪居有官次，遣吏问无恙。抚摩宝泓置道山，郁郁秀气似舅眉宇间。其重可以回进躁之首，其温可以解横逆之颜。乌虖端是万乘器，红丝潭石之际知才难。
再和公择舅氏杂言
作者：黄庭坚
朝代：宋

外家有金玉，我躬之道术。
有衣食我家之德心，使我蝉蜕俗学之市，乌哺仁人之林。
养生事亲汔师古，炊玉爨桂能至今。
岁暮三十裘，食口三百指。
寒不缉江南之落毛，饥不拾狙公之橡子。
平生荆鸡化黄鹄，今日江鸥作樊雉。
人言无忌似牢之，挽入书林觑文字。
更蒙著鞭翰墨场，赠研水苍珪玉方。
蓬门系马晚色净，茅檐垂虹秋气凉。
湔拂垢面生寒光，汉隶书吕规其阳。
吕翁之治与天通，不但澄埿烧铅黄。
初疑蛮溪水中骨，不见鸲鹆目突兀。
但见受墨无声松花发，颇似龙尾琢紫烟。
不见罗縠纹粼粼，但见含墨不泄如寒渊。
往在海濒时，晨夕亲几杖。
恪居有官次，遣吏问无恙。
抚摩宝泓置道山，郁郁秀气似舅眉宇间。
其重可以回进躁之首，其温可以解横逆之颜。
乌虖端是万乘器，红丝潭石之际知才难。
再和寄子瞻闻得湖州
作者：黄庭坚
朝代：宋

天下无相知，得一已当半。桃僵李为仆，芝焚蕙增叹。佳人在江湖，照影自娱玩。一朝入汉宫，扫除备冗散。何如终流落，长作朝云伴。相思欲面论，坐起鸡五旦。身惭尸廪禄，有罪未见案。公文雄万夫，皦皦不自乱。臧谷皆亡羊，要以道湔盥。传声向东南，王事不可缓。春波下数州，快若七札贯。椎鼓张风帆，相见泪衰懦。空文不传心，千古付煨炭。安得垂天云，飞就吴兴馆。鱼餍柳絮肥，笋煮溪沙暖。解歌使君词，樽前有三粲。
再和寄子瞻闻得湖州
作者：黄庭坚
朝代：宋
体裁：古风

天下无相知，得一已当半。桃僵李为仆，芝焚蕙增叹。佳人在江湖，照影自娱玩。一朝入汉宫，扫除备冗散。何如终流落，长作朝云伴。相思欲面论，坐起鸡五旦。身惭尸廪禄，有罪未见案。公文雄万夫，皦皦不自乱。臧谷皆亡羊，要以道湔盥。传声向东南，王事不可缓。春波下数州，快若七札贯。椎鼓张风帆，相见激衰懦。空文不传心，千古付煨炭。安得垂天云，飞就吴兴馆。鱼餍柳絮肥，笋煮溪沙暖。解歌使君词，樽前有三粲。
再和寄蓝六
作者：黄庭坚
朝代：宋
体裁：七言律诗

南极一星淮上老，承家令子气横秋。万端只要称心耳，五鼎何如委吏优。海燕催归人作社，江花欲动雨含愁。追思二十年前会，棠棣飘零叹鄂不。
再和答为之
作者：黄庭坚
朝代：宋

君勿嘲广文，冱寒被絺葛。君勿嘲广文，穷年饭粢粝。常恐俎豆予，与世充肴核。凡木不愿材，大折小枝泄。栎依曲辕社，聊用神其拙。吾家本江南，一丘藏曲折。濒溪荫苍筤，萧洒可散发。既无使鬼钱，又无封侯骨。薄禄庇閒曹，且免受逼卒。为此懒出门，徒弊怀中谒。直斋宾客退，风物供落笔。诗成著床头，不知今几束。君何向予勤，见诗叹埋没。嗣宗须酒浇，未信胸怀阔。自状一片心，碧潭浸寒月。令德感来教，为君赋车辖。君思扬雄吒，何似张仪舌。此意恐太狂，愿为引绳墨。正使此道非，改过从今日。报章望琼琚，勿使音尘阙。
再和答为之
作者：黄庭坚
朝代：宋

君勿嘲广文，冱寒被絺葛。
君勿嘲广文，穷年饭粢粝。
常恐俎豆予，与世充肴核。
凡木不愿材，大折小枝洩。
栎依曲辕社，聊用神其拙。
吾家本江南，一丘藏曲折。
濒溪荫苍筤，萧洒可散髮。
既无使鬼钱，又无封侯骨。
薄禄庇閒曹，且免受逼卒。
为此懒出门，徒弊怀中谒。
直斋宾客退，风物供落笔。
诗成着床头，不知今几束。
君何向予勤，见诗叹埋没。
嗣宗须酒浇，未信胸怀阔。
自状一片心，碧潭浸寒月。
令德感来教，为君赋车辖。
君思扬雄咤，何似张仪舌。
此意恐太狂，愿为引绳墨。
正使此道非，改过从今日。
报章望琼琚，勿使音尘阙。
再和答为之
作者：黄庭坚
朝代：宋

君勿嘲广文，冱寒被絺葛。君勿嘲广文，穷年饭粢粝。常恐俎豆予，与世充肴核。凡木不愿材，木折小枝泄。栎依曲辕社，聊用神其拙。吾家本江南，一丘藏曲折。濒溪荫苍筤，萧酒可散发。既无使鬼钱，又无封侯骨。薄禄庇闲曹，且免受逼卒。为此懒出门，徒弊怀中谒。直斋宾客退，风物供落笔。诗成著床头，不知今几束。君何向予勤，见诗叹埋没。嗣宗须酒浇，未信胸怀阔。自状一片心，碧潭浸寒月。令德感来教，为君赋车辖。君思扬雄吒，何似张仪舌。此意恐太狂，愿为引绳墨。正使此道非，改过从今日。报章望琼琚，勿使音尘阙。
再和答为之
作者：黄庭坚
朝代：宋

林君维闽英，数面成瓜葛。邻居接杖藜，过饭厌疏粝。读书饱工夫，论事极精核。奋身君子场，勇若怒未泄。穷年栖旅巢，由命非由拙。王良驱八骏，方驾度九折。学堂疏雨馀，石砌长苔发。弟子肥如瓠，先生瘦惟骨。北门一都会，尘埃人卒卒。高盖如秋荷，势利相奔谒。惟君尚寂寞，来观草玄笔。斯文未易陈，正当高阁束。金马事陆沈，市门逐乾没。未须相贤愚，聊自嘲迂阔。忆昨戏赠诗，群辱报明月。极知推挽意，我车君欲辖。屠龙真强言，奔马不及舌。赐书盈五车，直舍方二墨。意会便欣然，馀事过窗日。尚恐素餐钱，诸生在城阙。
再和答为之
作者：黄庭坚
朝代：宋

林君维闽英，数面成瓜葛。
邻居接杖藜，过饭厌疏粝。
读书饱工夫，论事极精核。
奋身君子场，勇若怒未洩。
穷年栖旅巢，由命非由拙。
王良驱八骏，方驾度九折。
学堂疏雨余，石砌长苔髮。
弟子肥如瓠，先生瘦惟骨。
北门一都会，尘埃人卒卒。
高盖如秋荷，势利相奔谒。
惟君尚寂寞，来观草玄笔。
斯文未易陈，正当高阁束。
金马事陆沈，市门逐干没。
未须相贤愚，聊自嘲迂阔。
忆昨戏赠诗，羣辱报明月。
极知推挽意，我车君欲辖。
屠龙真强言，奔马不及舌。
赐书盈五车，直舍方二墨。
意会便欣然，余事过窗日。
尚恐素餐钱，诸生在城阙。
再和答张仲谋陈纯益兄弟
作者：黄庭坚
朝代：宋

渡江羁宦襄江北，红尘染尽春衫色。
春畬辍耕草苒苒，瘦妻病余废组织。
官仓得粟何常饱，清夜饥肠吟唧唧。
西风吹梦到故乡，千里关山云水白。
可怜夺却田园乐，何异万金输一掷。
乱辙曾无长者车，经年不造先生席。
张侯少年二陈俊，倾盖能如旧相识。
凉秋夏日数来过，要与六经生羽翼。
贫家虽无樽酒懽，小径曾鉏待三益。
剧谈莫问井阑干，坐须山月吐半璧。
再和答张仲谋陈纯益兄弟
作者：黄庭坚
朝代：宋

渡江羁宦襄江北，红尘染尽春衫色。春畬辍耕草苒苒，瘦妻病馀废组织。官仓得粟何常饱，清夜饥肠吟唧唧。西风吹梦到故乡，千里关山云水白。可怜夺却田园乐，何异万金输一掷。乱辙曾无长者车，经年不造先生席。张侯少年二陈俊，倾盖能如旧相识。凉秋夏日数来过，要与六经生羽翼。贫家虽无樽酒欢，小径曾锄待三益。剧谈莫问井阑干，坐须山月吐半璧。
再和答张仲谋陈纯益兄弟
作者：黄庭坚
朝代：宋

渡江羁宦襄江北，红尘染尽春衫色。春畲辍耕草苒苒，瘦妻病余废组织。官仓得粟何常饱，清夜饥肠吟唧唧。西风吹梦到故乡，千里关山云水白。可怜夺却田园乐，何异万金输一掷。乱辙曾无长者车，经年不造先生席。张侯少年二陈俊，倾盖能如旧相识。凉秋夏日数来过，要与六经生羽翼。贫家虽无樽酒懽，小径曾鉏待三益。剧谈莫问井阑干，坐须山月吐半璧。
再次前韵
作者：黄庭坚
朝代：宋

久狎渔樵作往还，晓风宫殿梦催班。
邻娃似与春争道，酥滴花枝彩剪幡。
再次前韵
作者：黄庭坚
朝代：宋

春工调物似盐梅，一一根中生意回。风日安排催岁换，丹青次第与花开。久狎渔樵作往还，晓风宫殿梦催班。邻娃似与春争道，酥滴花枝綵剪幡。酒有全功笔有神，可将心付白头新。春盘一任人争席，莫道前衔是近臣。
再次前韵·其一
作者：黄庭坚
朝代：宋
体裁：七言绝句

春工调物似盐梅，一一根中生意回。风日安排催岁换，丹青次第与花开。
再次前韵·其三
作者：黄庭坚
朝代：宋
体裁：七言绝句

酒有全功笔有神，可将心付白头新。春盘一任人争席，莫道前衔是近臣。
再次前韵·其二
作者：黄庭坚
朝代：宋
体裁：七言绝句

久狎渔樵作往还，晓风宫殿梦催班。邻娃似与春争道，酥滴花枝綵剪幡。
再次孔四韵寄怀元翁兄弟并致问毅甫
作者：黄庭坚
朝代：宋

书帙蠹鱼乾，炉香眠鸭困。佳人来无期，诗句且排闷。遥知乌衣游，棋局具肴酝。争道嘲不恭，鏖兵劳得俊。颇寻文献盟，不落市井吝。四月明朱夏，南风解人愠。风前怀二陆，家法窥抗逊。身有三尺桐，爨下得余烬。端可张洞庭，寥阔世未信。为我谢孔君，举酒取快尽。世故安足存，青天飞鸟印。
再次孔四韵寄怀元翁兄弟并致问毅甫
作者：黄庭坚
朝代：宋

书帙蠹鱼乾，炉香眠鸭困。佳人来无期，诗句且排闷。遥知乌衣游，棋局具肴酝。争道嘲不恭，鏖兵劳得俊。颇寻文献盟，不落市井吝。四月明朱夏，南风解人愠。风前怀二陆，家法窥抗逊。身有三尺桐，爨下得馀烬。端可张洞庭，寥阔世未信。为我谢孔君，举酒取快尽。世故安足存，青天飞鸟印。
再次孔四韵寄怀元翁兄弟并致问毅甫
作者：黄庭坚
朝代：宋

书帙蠹鱼干，炉香眠鸭困。
佳人来无期，诗句且排闷。
遥知乌衣游，棋局具肴醖。
争道嘲不恭，鏖兵劳得俊。
颇寻文献盟，不落市井吝。
四月明朱夏，南风解人愠。
风前怀二陆，家法窥抗逊。
身有三尺桐，爨下得余烬。
端可张洞庭，寥阔世未信。
为我谢孔君，举酒取快尽。
世故安足存，青天飞鸟印。
再次韵
作者：黄庭坚
朝代：宋

穷奇投有北，鸿鹄止丘隅。
我已魑魅御，君方燕雀俱。
道应无蒂芥，学要尽工夫。
莫斩猿狙杙，明堂待栋桴。
再次韵
作者：黄庭坚
朝代：宋

穷奇投有北，鸿鹄止丘隅。我已魑魅禦，君方燕雀俱。道应无蒂芥，学要尽工夫。莫斩猿狙杙，明堂待栋桴。
再次韵兼简履中南玉三首
作者：黄庭坚
朝代：宋

李侯诗律严且清，诸生赓载笔纵横。句中稍觉道战胜，胸次不使俗尘生。山绕楼台钟鼓晚，江触石矶砧杵鸣。锁江主人能致酒，愿渠久住莫终更。江津道人心源清，不系虚舟尽日横。道机禅观转万物，文采风流被诸生。与世浮沈惟酒可，随人忧乐以诗鸣。江头一醉岂易得，事如浮云多变更。锁江亭上一樽酒，山自白云江自横。李侯短褐有长处，不与俗物同条生。经术貂蝉续狗尾，文章瓦釜作雷鸣。古来寒士但守节，夜夜抱关听五更。
再次韵兼简履中南玉三首
作者：黄庭坚
朝代：宋

李侯诗律严且清，诸生赓载笔纵横。
句中稍觉道战胜，胸次不使俗尘生。
山绕楼台钟鼓晚，江触石矶踸杵鸣。
锁江主人能致酒，愿渠久住莫终更。
再次韵兼简履中南玉三首·其一
作者：黄庭坚
朝代：宋

李侯诗律严且清，诸生赓载笔纵横。句中稍觉道战胜，胸次不使俗尘生。山绕楼台钟鼓晚，江触石矶砧杵鸣。锁江主人能致酒，愿渠久住莫终更。
再次韵兼简履中南玉三首·其一
作者：黄庭坚
朝代：宋

李侯诗律严且清，诸生赓载笔纵横。
句中稍觉道战胜，胸次不使俗尘生。
山绕楼台钟鼓晚，江触石矶碪杵鸣。
锁江主人能致酒，愿渠久住莫终更。
再次韵兼简履中南玉三首·其三
作者：黄庭坚
朝代：宋
体裁：古风

锁江亭上一樽酒，山自白云江自横。李侯短褐有长处，不与俗物同条生。经术貂蝉续狗尾，文章瓦釜作雷鸣。古来寒士但守节，夜夜抱关听五更。
再次韵兼简履中南玉三首·其二
作者：黄庭坚
朝代：宋

江津道人心源清，不系虚舟尽日横。道机禅观转万物，文采风流被诸生。与世浮沈惟酒可，随人忧乐以诗鸣。江头一醉岂易得，事如浮云多变更。
再次韵兼简履中南玉三首·其二
作者：黄庭坚
朝代：宋

江津道人心源清，不繫虚舟尽日横。
道机禅观转万物，文采风流被诸生。
与世浮沈惟酒可，随人忧乐以诗鸣。
江头一醉岂易得，事如浮云多变更。
再次韵呈廖明略
作者：黄庭坚
朝代：宋

吾观三江五湖口，汤汤谁能议升斗。物诚有之士则然，晚得廖子喜往还。学如云梦吞八九，文如壮士开黄间。十年呻吟江湖上，青枫白鸥付心赏。未减北郭汉先生，五府交书不到城。相者举肥骥空老，山中无人桂自荣。君既不能如钟世美，匦函上书动天子。且向华阴郡下作参军，要令公怒令公喜。君不见晁家乐府可管弦，惜无倾城为一弹。从军补掾百僚底，九关虎豹何由攀。男儿身健事未定，且莫著书藏名山。
再次韵呈廖明略
作者：黄庭坚
朝代：宋

吾观三江五湖口，汤汤谁能议升斗。
物诚有之士则然，晚得廖子喜往还。
学如云梦吞八九，文如壮士开黄间。
十年呻吟江湖上，青枫白鸥付心赏。
未减北郭汉先生，五府交书不到城。
相者举肥骥空老，山中无人桂自荣。
君既不能如钟世美，匦函上书动天子。
且向华阴郡下作参军，要令公怒令公喜。
君不见晁家乐府可管絃，惜无倾城为一弹。
从军补掾百僚底，九关虎豹何由攀。
男儿身健事未定，且莫着书藏名山。
再次韵呈廖明略
作者：黄庭坚
朝代：宋

吾观三江五湖口，汤汤谁能议升斗。物诚有之士则然，晚得廖子喜往还。学如云梦吞八九，文如壮士开黄间。十年呻吟江湖上，青枫白鸥付心赏。未减北郭汉先生，五府交书不到城。相者举肥骥空老，山中无人桂自荣。君既不能如锺世美，匦函上书动天子。且向华阴郡下作参军，要令公怒令公喜。君不见晁家乐府可管弦，惜无倾城为一弹。从军补掾百僚底，九关虎豹何由攀。男儿身健事未定，且莫著书藏名山。
再次韵呈明略并寄无咎
作者：黄庭坚
朝代：宋
体裁：古风

夏云凉生土囊口，周鼎汤盘见科斗。清风古气满眼前，乃是户曹报章还。只今书生无此语，已在贞元元和间。一夫鄂鄂独无望，千夫唯唯皆论赏。野人泣血漫相明，和氏之璧无连城。参军拄笏看云气，此中安知枯与荣。我梦浮天波万里，扁舟去作鸱夷子。两士风流对酒樽，四无人声鸟语喜。梦回扰扰仍世间，心如伤弓怯虚弹。不堪市井逐乾没，且愿朋旧相追攀。寄声小掾笃行李，落日东面空云山。
再次韵呈明略并寄无咎
作者：黄庭坚
朝代：宋

夏云凉生土囊口，周鼎汤盘见科斗。
清风古气满眼前，乃是户曹报章还。
只今书生无此语，已在贞元元和间。
一夫鄂鄂独无望，千夫唯唯皆论赏。
野人泣血漫相明，和氏之璧无连城。
参军拄笏看云气，此中安知枯与荣。
我梦浮天波万里，扁舟去作鸱夷子。
两士风流对酒樽，四无人声鸟语喜。
梦回扰扰仍世间，心如伤弓怯虚弹。
不堪市井逐干没，且愿朋旧相追攀。
寄声小掾笃行李，落日东面空云山。
再次韵和吉老
作者：黄庭坚
朝代：宋
体裁：七言律诗

今日仆姑晴自语，愁阴前日雪铺床。三冬一雨禾头湿，百斛几痕牛领疮。民欲与翁归作腊，公方无事可开场。相勤冻坐真成恶，愧我偷閒饱太仓。
再次韵和吉老
作者：黄庭坚
朝代：宋

今日仆姑晴自语，愁阴前日雪铺床。三冬一雨禾头湿，百斛几痕牛领疮。民欲与翁归作腊，公方无事可开场。相勤冻坐真成恶，愧我偷闲饱太仓。
再次韵四首
作者：黄庭坚
朝代：宋

隆儒殿阁对横经，咫尺清都雨露零。见说文星环北极，人间无路仰天庭。风棂倒影日光寒，尧日当中露正乾。殿上给扶鸣汉履，螭头簪笔见秦冠。万国归心天不言，诸儒争席异临轩。圣功典学形歌颂，更觉曹刘不足吞。延和西路古槐阴，不隔朝宗夙夜心。公有胸中五色线，平生补衮用功深。
再次韵四首
作者：黄庭坚
朝代：宋

风櫺倒影日光寒，尧日当中露正乾。殿上给扶鸣汉履，螭头簪笔见秦冠。
再次韵四首·其一
作者：黄庭坚
朝代：宋
体裁：七言绝句

隆儒殿阁对横经，咫尺清都雨露零。见说文星环北极，人间无路仰天庭。
再次韵四首·其三
作者：黄庭坚
朝代：宋
体裁：七言绝句

万国归心天不言，诸儒争席异临轩。圣功典学形歌颂，更觉曹刘不足吞。
再次韵四首·其二
作者：黄庭坚
朝代：宋

风棂倒影日光寒，尧日当中露正乾。殿上给扶鸣汉履，螭头簪笔见秦冠。
再次韵四首·其二
作者：黄庭坚
朝代：宋

风櫺倒影日光寒，尧日当中露正干。
殿上给扶鸣汉履，螭头簪笔见秦冠。
再次韵四首·其四
作者：黄庭坚
朝代：宋
体裁：七言绝句

延和西路古槐阴，不隔朝宗夙夜心。公有胸中五色线，平生补衮用功深。
再次韵奉答子由
作者：黄庭坚
朝代：宋

虿尾银鈎写珠玉，剡藤蜀茧照松烟。
似逢海若谈秋水，始觉酰鸡守瓮天。
何日清扬能觌面，只今黄落又凋年。
万钱买酒从公醉，一钵行歌听我颠。
再次韵奉答子由
作者：黄庭坚
朝代：宋

虿尾银钩写珠玉，剡藤蜀茧照松烟。似逢海若谈秋水，始觉醯鸡守瓮天。何日清扬能觌面，只今黄落又凋年。万钱买酒从公醉，一钵行歌听我颠。
再次韵寄子由
作者：黄庭坚
朝代：宋

想见苏耽携手仙，青山桑柘冒寒烟。骐驎堕地思千里，虎豹憎人上九天。风雨极知鸡自晓，雪霜宁与菌争年。何时确论倾樽酒，医得儒生自圣颠。
再次韵寄子由
作者：黄庭坚
朝代：宋

想见苏耽携手僊，青山桑柘冒寒烟。骐驎堕地思千里，虎豹憎人上九天。风雨极知鸡自晓，雪霜宁与菌争年。何时确论倾樽酒，医得儒生自圣颠。
再次韵戏赠道夫
作者：黄庭坚
朝代：宋

名教自乐地，思君相与娱。
囊锥见末疾，椟玉待时沽。
雨歇鸣鸠树，熏销睡鸭炉。
不来应梦起，子学□啼歈。
再次韵戏赠道夫
作者：黄庭坚
朝代：宋

名教自乐地，思君相与娱。囊锥见末疾，椟玉待时沽。雨歇鸣鸠树，薰销睡鸭炉。不来应梦起，子学□啼歈。
再次韵杜仲观二绝
作者：黄庭坚
朝代：宋

短舞朱裙惬醉看，惜公官守隔江干。遥怜得句无人赏，走马城东觅道安。诗家二杜见仍云，佳句风流照映人。青眼向来同醉醒，白头相望不缁磷。
再次韵杜仲观二绝·其二
作者：黄庭坚
朝代：宋
体裁：七言绝句

诗家二杜见仍云，佳句风流照映人。青眼向来同醉醒，白头相望不缁磷。
再次韵答吉老二首
作者：黄庭坚
朝代：宋

水宿风餐甚劳苦，勉旃吾子富春秋。我愧疲民欲归去，麦田春雨把锄头。贤劳王事一归休，霜落园林失九秋。想得君家乌鹊喜，蛛丝萦绕玉搔头。
再次韵答吉老二首·其一
作者：黄庭坚
朝代：宋
体裁：七言绝句

水宿风餐甚劳苦，勉旃吾子富春秋。我愧疲民欲归去，麦田春雨把锄头。
再次韵答吉老二首·其二
作者：黄庭坚
朝代：宋
体裁：七言绝句

贤劳王事一归休，霜落园林失九秋。想得君家乌鹊喜，蛛丝萦绕玉搔头。
再用前韵咏子舟所作竹
作者：黄庭坚
朝代：宋

森梢一山竹，壮士十三辈。自干云天去，草芥肯下逮。虚心听造物，颠沛风云会。荣枯偶同时，终不相弃背。谁云湖州没，笔力今尚在。阿筌虽墨妙，好以桃李配。国工裁主意，冷淡恐不爱。子舟落心画，荣观不在外。耆年道机熟，增胜当倍倍。祖述今百家，小纸弄姿态。虽云出湖州，卷置懒开对。非公笔如椽，孰能为之大。
再用前韵咏子舟所作竹
作者：黄庭坚
朝代：宋

森萷一山竹，壮士十三辈。自干云天去，草芥肯下逮。虚心听造物，颠沛风云会。荣枯偶同时，终不相弃背。谁云湖州没，笔力今尚在。阿筌虽墨妙，好以桃李配。国工裁主意，冷淡恐不爱。子舟落心画，荣观不在外。耆年道机熟，增胜当倍倍。祖述今百家，小纸弄姿态。虽云出湖州，卷置懒开对。非公笔如椽，孰能为之大。
再用前韵赠子勉四首
作者：黄庭坚
朝代：宋

胸中有度择人，事上无心活身。只么情亲鱼鸟，傥然图画麒麟。行要争光日月，诗须皆可弦歌。著鞭莫落人后，百年风转蓬科。句法俊逸清新，词源广大精神。建安才六七子，开元数两三人。醉乡閒处日月，鸟语花中管弦。有兴勤来把酒，与君端欲忘年。
再用前韵赠子勉四首
作者：黄庭坚
朝代：宋

胸中有度泽人，事上无心活身。
只麽情亲鱼鸟，傥然图画麒麟。
再用前韵赠子勉四首
作者：黄庭坚
朝代：宋

行要争光日月，诗须皆可紘歌。
著鞭莫落人後，百年风转蓬科。
再用前韵赠子勉四首
作者：黄庭坚
朝代：宋

醉乡闲处日月，鸟语花中管弦。
有兴勤来把酒，与君端欲忘年。
再用前韵赠子勉四首·其一
作者：黄庭坚
朝代：宋
体裁：六言诗

胸中有度择人，事上无心活身。只么情亲鱼鸟，傥然图画麒麟。
再用前韵赠子勉四首·其三
作者：黄庭坚
朝代：宋
体裁：六言诗

句法俊逸清新，词源广大精神。建安才六七子，开元数两三人。
再用前韵赠子勉四首·其二
作者：黄庭坚
朝代：宋

行要争光日月，诗须皆可弦歌。著鞭莫落人后，百年风转蓬科。
再用前韵赠子勉四首·其二
作者：黄庭坚
朝代：宋

行要争光日月，诗须皆可絃歌。
着鞭莫落人后，百年风转蓬科。
再用前韵赠子勉四首·其四
作者：黄庭坚
朝代：宋

醉乡閒处日月，鸟语花中管弦。有兴勤来把酒，与君端欲忘年。
再用前韵赠子勉四首·其四
作者：黄庭坚
朝代：宋

醉乡閒处日月，鸟语花中管絃。
有兴勤来把酒，与君端欲忘年。
再用旧韵寄孔毅甫
作者：黄庭坚
朝代：宋

鉴中之发蒲柳望秋衰，眼中之人风雨俱星散。往者托体同青山，健者漂零不相见。庾公楼上有诗人，平生落笔泻河汉。置驿勤来索我诗，自说中郎识元叹。我方冻坐酒官曹，为公然薪炙冰砚。不解穷愁著一书，岂有文章名九县。奴星结柳送文穷，退倚北窗睡松风。太阿耿耿截归鸿，夜思龙泉号匣中。斗柄垂天霜雨空，独雁叫群云万重。何时握手香炉峰，下看寒泉濯卧龙。
再用旧韵寄孔毅甫
作者：黄庭坚
朝代：宋

鉴中之发蒲柳望秋衰，眼中之人风雨俱星散。
往者托礼同青山，健者漂零不相见。
庾公楼上有诗人，平生落笔泻河汉。
置驿勤来索我诗，自说中郎识元叹。
我方冻坐酒官曹，为公然薪炙冰砚。
不解穷愁著一书，岂有文章名九县。
如星结柳送文穷，退倚北窗睡松风。
太阿耿耿截归鸿，夜思龙泉号匣中。
斗柄垂天霜雨空，独雁叫群云万重。
何时握手香炉峰，下看寒泉濯卧龙。
再用旧韵寄孔毅甫
作者：黄庭坚
朝代：宋

鉴中之髮蒲柳望秋衰，眼中之人风雨俱星散。
往者託体同青山，健者漂零不相见。
庾公楼上有诗人，平生落笔泻河汉。
置驿勤来索我诗，自说中郎识元叹。
我方冻坐酒官曹，为公然薪炙冰砚。
不解穷愁着一书，岂有文章名九县。
奴星结柳送文穷，退倚北窗睡松风。
太阿耿耿截归鸿，夜思龙泉号匣中。
斗柄垂天霜雨空，独雁叫羣云万重。
何时握手香炉峰，下看寒泉濯卧龙。
再留几复
作者：黄庭坚
朝代：宋

客兴敝鹑衣，囊金罄袅蹄。羸骖多断辔，垢发不胜篦。道德千年事，穷通一理齐。晚田犹溉种，稚子且归妻。径欲眠漳浦，几成访剡溪。鄙心须澡雪，莲藕在淤泥。
再留几复
作者：黄庭坚
朝代：宋

客兴敝鹑衣，囊金罄褭蹄。羸骖多断辔，垢发不胜篦。道德千年事，穷通一理齐。晚田犹溉种，稺子且归妻。径欲眠漳浦，几成访剡溪。鄙心须澡雪，莲藕在淤泥。
再留几復
作者：黄庭坚
朝代：宋

客兴敝鹑衣，囊金罄褭蹄。
羸骖多断辔，垢髮不胜篦。
道德千年事，穷通一理齐。
晚田犹溉种，稺子且归妻。
径欲眠漳浦，几成访剡溪。
鄙心须澡雪，莲藕在淤泥。
再答元舆
作者：黄庭坚
朝代：宋

君不能入身帝城结子公，又不能击强有如诸葛丰。法当憔悴百僚底，五十天涯一秃翁。问君何自今为郎，便殿作赋声摩空。偶然樽酒相劳苦，牛铎调与黄钟同。安得朱轓各凭熊，江南楼阁白蘋风，劝归啼鸟晓窗笼。男儿邂逅功补衮，鸟倦归巢叶归本。
再答元舆
作者：黄庭坚
朝代：宋

君不能入身帝城结子公，又不能击强有如诸葛丰。
法当顦顇百僚底，五十天涯一秃翁。
问君何自今为郎，便殿作赋声摩空。
偶然樽酒相劳苦，牛铎调与黄钟同。
安得朱轓各凭熊，江南楼阁白苹风，劝归啼鸟晓窗笼。
男儿邂逅功补衮，鸟倦归巢叶归本。
再答元舆
作者：黄庭坚
朝代：宋

君不能入身帝城结子公，又不能击强有如诸葛丰。
法当顦顇百僚底，五十天涯一秃翁。
问君何自今为郎，便殿作赋声摩空。
偶然樽酒相劳苦，牛铎调与黄锺同。
安得朱轓各凭熊，江南楼阁白蘋风，劝归啼鸟晓窗笼。
男儿邂逅功补衮，鸟倦归巢叶归本。
再答冕仲
作者：黄庭坚
朝代：宋

丘壑诗书虽数穷，田园芋栗颇时丰。
小桃源口雨繁红，春溪蒲稗没凫翁。
投身世网梦归去，摘山鼓声雷隐空。
秋堂一笑共灯火，与公草大臭味同。
安用茗浇垒块胸，他日过饭随家风，买鱼贯柳鸡著笼。
更当力贫开酒椀，走谒邻翁称子本。
再答冕仲
作者：黄庭坚
朝代：宋

丘壑诗书虽数穷，田园芋栗颇时丰。小桃源口雨繁红，春溪蒲稗没凫翁。投身世网梦归去，摘山鼓声雷隐空。秋堂一笑共灯火，与公草木臭味同。安用茗浇垒块胸，他日过饭随家风，买鱼贯柳鸡著笼。更当力贫开酒椀，走谒邻翁称子本。
再答冕仲
作者：黄庭坚
朝代：宋
体裁：古风

丘壑诗书虽数穷，田园芋栗颇时丰。小桃源口雨繁红，春溪蒲稗没凫翁。投身世网梦归去，摘山鼓声雷隐空。秋堂一笑共灯火，与公草木臭味同。安用茗浇垒块胸，他日过饭随家风，买鱼贯柳鸡著笼。更当力贫开酒碗，走谒邻翁称子本。
再答冕仲
作者：黄庭坚
朝代：宋

丘壑诗书虽数穷，田园芋栗颇时丰。
小桃源口雨繁红，春溪蒲稗没鳬翁。
投身世网梦归去，摘山鼓声雷隠空。
秋堂一笑共灯火，与公草木臭味同。
安用茗浇垒块胸，他日过饭随家风，买鱼贯柳鸡着笼。
更当力贫开酒椀，走谒邻翁称子本。
再答并简康国兄弟四首
作者：黄庭坚
朝代：宋

瞿昙不解祖师机，却许狸奴白牯知。道人只要贫到骨，沈却黄金卖笊离。妙舌寒山一居士，净居金粟几如来。玄关无键直须透，不得春风花不开。须弥椎打虚空鼓，撼得毗卢海月昏。四海无波安乐住，陈家松下小柴门。日中一饭蒙头睡，黄叶堆门莫扫除。夜半枕前师子吼，起来烧却野狐书。
再答并简康国兄弟四首·其一
作者：黄庭坚
朝代：宋
体裁：七言绝句

瞿昙不解祖师机，却许狸奴白牯知。道人只要贫到骨，沈却黄金卖笊离。
再答并简康国兄弟四首·其一
作者：黄庭坚
朝代：宋

瞿昙不解祖师机，却许貍奴白牯知。
道人只要贫到骨，沈却黄金卖笊离。
再答并简康国兄弟四首·其三
作者：黄庭坚
朝代：宋
体裁：七言绝句

须弥椎打虚空鼓，撼得毗卢海月昏。四海无波安乐住，陈家松下小柴门。
再答并简康国兄弟四首·其二
作者：黄庭坚
朝代：宋

妙舌寒山一居士，净居金粟几如来。玄关无键直须透，不得春风花不开。
再答并简康国兄弟四首·其二
作者：黄庭坚
朝代：宋

妙舌寒山一居士，浄居金粟几如来。
玄关无键直须透，不得春风花不开。
再答并简康国兄弟四首·其四
作者：黄庭坚
朝代：宋
体裁：七言绝句

日中一饭蒙头睡，黄叶堆门莫扫除。夜半枕前师子吼，起来烧却野狐书。
再答明略二首
作者：黄庭坚
朝代：宋

挟策读书计糊口，故人南箕与北斗。江南江北万重山，千里寄书声不还。当时朱弦写心曲，果在高山深水间。枯桐满腹生蛛网，忍向时人觅清赏。廖侯文字得我惊，五岳纵横守严城。万夫之下不称屈，定知名满四海非真荣。富于春秋已如此，他日卜邻长儿子。一丘各自有林泉，扶将白头亲燕喜。秋风日暮衣裳单，深巷落叶已如弹。数来会面复能几，六龙去人不可攀。短歌溷公更一和，聊乞淮南作小山。廖侯言如不出口，铨量古今胆如斗。度越崔张与二班，古风萧萧笔追还。前日辞家来射策，声名藉甚诸公间。华阴白云锁千嶂，胜日一谈谁能赏。君不见曩时子产识然明，知音郁郁闭佳城。勿以匣中之明月，计较粪上之朝荣。我去丘园十年矣，种桑可蚕犊生子。使年七十今中半，安能朝四暮三浪忧喜。据席谈经只强颜，不安时论取讥弹。爱君草木同臭味，颇似瓜葛相依攀。我有仙方煮白石，何时期君蓝田山。
再答明略二首
作者：黄庭坚
朝代：宋

挟策读书计糊口，故人南箕与北斗。江南江北万重山，千里寄书声不还。当时朱弦写心曲，果在高山深水间。沽桐满腹生蛛网，忍向时人觅清赏。廖侯文字得我惊，五岳纵横守严城。万夫之下不称屈，定知名满四海非真荣。富於春秋已如此，他日卜邻长儿子。一丘各自有林泉，扶将白头亲燕喜。秋风日暮衣裳单，深巷落叶已如弹。数来会面复能几，六龙去人不可攀。短歌溷公更一和，聊乞淮南作小山。
再答明略二首·其一
作者：黄庭坚
朝代：宋

挟策读书计糊口，故人南箕与北斗。江南江北万重山，千里寄书声不还。当时朱弦写心曲，果在高山深水间。枯桐满腹生蛛网，忍向时人觅清赏。廖侯文字得我惊，五岳纵横守严城。万夫之下不称屈，定知名满四海非真荣。富于春秋已如此，他日卜邻长儿子。一丘各自有林泉，扶将白头亲燕喜。秋风日暮衣裳单，深巷落叶已如弹。数来会面复能几，六龙去人不可攀。短歌溷公更一和，聊乞淮南作小山。
再答明略二首·其一
作者：黄庭坚
朝代：宋

挟策读书计糊口，故人南箕与北斗。
江南江北万重山，千里寄书声不还。
当时朱弦写心曲，果在高山深水间。
枯桐满腹生蛛网，忍向时人觅清赏。
廖侯文字得我惊，五岳纵横守严城。
万夫之下不称屈，定知名满四海非真荣。
富于春秋已如此，他日卜邻长儿子。
一丘各自有林泉，扶将白头亲燕喜。
秋风日暮衣裳单，深巷落叶已如弹。
数来会面復能几，六龙去人不可攀。
短歌溷公更一和，聊乞淮南作小山。
再答明略二首·其二
作者：黄庭坚
朝代：宋

廖侯言如不出口，铨量古今胆如斗。度越崔张与二班，古风萧萧笔追还。前日辞家来射策，声名藉甚诸公间。华阴白云锁千嶂，胜日一谈谁能赏。君不见曩时子产识然明，知音郁郁闭佳城。勿以匣中之明月，计较粪上之朝荣。我去丘园十年矣，种桑可蚕犊生子。使年七十今中半，安能朝四暮三浪忧喜。据席谈经只强颜，不安时论取讥弹。爱君草木同臭味，颇似瓜葛相依攀。我有仙方煮白石，何时期君蓝田山。
再答明略二首·其二
作者：黄庭坚
朝代：宋

廖侯言如不出口，铨量古今胆如斗。
度越崔张与二班，古风萧萧笔追还。
前日辞家来射策，声名藉甚诸公间。
华阴白云锁千嶂，胜日一谈谁能赏。
君不见曩时子产识然明，知音鬰鬰闭佳城。
勿以匣中之明月，计较粪上之朝荣。
我去丘园十年矣，种桑可蚕犊生子。
使年七十今中半，安能朝四暮三浪忧喜。
据席谈经只强颜，不安时论取讥弹。
爱君草木同臭味，颇似瓜葛相依攀。
我有仙方煮白石，何时期君蓝田山。
再答景叔
作者：黄庭坚
朝代：宋
体裁：古风

女三为粲当献王，三珍同盘乃得尝。甘泉下浇藜苋肠，令我诗句挟风霜。小人食珍敢取足，都城一饭炊白玉。赐钱千万民犹饥，雪后排檐冻银竹。
再答景叔
作者：黄庭坚
朝代：宋

女三为粲当献王，三珍同盘乃得尝。甘泉下浇藜苋肠，令我诗句挟风霜。小人食珍敢取足，都城一饭炊白玉。赐钱千万民犹饥，雪後排檐冻银竹。
再答静翁并以筇竹一枝赠行四首
作者：黄庭坚
朝代：宋

南鸿北雁年年客，有个生涯主不知。撼动从来忧乐事，夜窗风叶响棠梨。栽松道者身先老，放下锄头好再来。八万四千关捩子，与公一个锁匙开。一筇九节添行李，用得人间处处尊。只要上山行饱饭，莫将风雪打人门。万事实头方稳当，十分足陌莫跷除。困来展席日里睡，读尽空中鸟迹书。
再答静翁并以筇竹一枝赠行四首·其一
作者：黄庭坚
朝代：宋

南鸿北雁年年客，有个生涯主不知。撼动从来忧乐事，夜窗风叶响棠梨。
再答静翁并以筇竹一枝赠行四首·其一
作者：黄庭坚
朝代：宋

南鸿北雁年年客，有箇生涯主不知。
撼动从来忧乐事，夜窗风叶响棠梨。
再答静翁并以筇竹一枝赠行四首·其二
作者：黄庭坚
朝代：宋

栽松道者身先老，放下锄头好再来。八万四千关捩子，与公一个锁匙开。
再答静翁并以筇竹一枝赠行四首·其四
作者：黄庭坚
朝代：宋
体裁：七言绝句

万事实头方稳当，十分足陌莫跷除。困来展席日里睡，读尽空中鸟迹书。
再赠陈季张拒霜花二首
作者：黄庭坚
朝代：宋

鼓盆庄叟赋情浓，天遣霜华慰此公。想见尚能迷蝶梦，移栽闻说自蚕丛。酒倾玉盏垂莲尽，鲙簇金盘下箸空。秉烛栏边连夜饮，全藤折与卖花翁。倒著接䍦吾素风，当时酩酊似山公。且看小槛新花蕊，休泥他家晚菊丛。顾笑千金延客醉，解酲五斗为君空。欢娱尽属少年事，白发欺人作老翁。
再赠陈季张拒霜花二首·其一
作者：黄庭坚
朝代：宋

鼓盆庄叟赋情浓，天遣霜华慰此公。想见尚能迷蝶梦，移栽闻说自蚕丛。酒倾玉盏垂莲尽，鲙簇金盘下箸空。秉烛栏边连夜饮，全藤折与卖花翁。
再赠陈季张拒霜花二首·其一
作者：黄庭坚
朝代：宋

鼓盆庄叟赋情浓，天遣霜华慰此公。
想见尚能迷蝶梦，移栽闻说自蚕丛。
酒倾玉醆垂莲尽，鲙簇金盘下筯空。
秉烛栏边连夜饮，全藤折与卖花翁。
再赠陈季张拒霜花二首·其二
作者：黄庭坚
朝代：宋

倒着接䍦吾素风，当时酩酊似山公。
且看小槛新花蘂，休泥他家晚菊丛。
顾笑千金延客醉，解酲五斗为君空。
欢娱尽属少年事，白髮欺人作老翁。
再赠陈季张拒霜花二首·其二
作者：黄庭坚
朝代：宋

倒著接䍦吾素风，当时酩酊似山公。且看小槛新花蕊，休泥他家晚菊丛。顾笑千金延客醉，解酲五斗为君空。欢娱尽属少年事，白发欺人作老翁。
再赠陈季张拒霜花二首之一
作者：黄庭坚
朝代：宋

鼓盆庄叟赋情浓，天遣霜华慰此公。想见尚能迷蝶梦，移栽闻说自蚕丛。酒倾玉醆垂莲尽，鱠簇金盘下箸空。秉烛栏边连夜饮，全藤折与卖花翁。
再赠陈季张拒霜花二首之二
作者：黄庭坚
朝代：宋

倒著接（上四下离）吾素风，当时酩酊似山公。且看小槛新花蕊，休泥他家晚菊丛。顾笑千金延客醉，解酲五斗为君空。欢娱尽属少年事，白发欺人作老翁。
写真自赞五首
作者：黄庭坚
朝代：宋

饮不过一瓢，食不过一箪，田夫亦不改其乐，而夫子不谓之能贤，何也。
颜渊当首出万物，而奉以四海九州，而享之若是，故曰人不堪其忧。
若余之於山泽，鱼在深藻。
鹿得丰草，伊其野性则然。
盖非抱陆沈之屈，怀迷邦之宝。
既不能诗成无色之画，画出无声之诗。
又白首而不闻道，则奚取於似摩诘为。
若乃登山临水，喜见清扬，岂以优孟为孙叔敖，虎贲似蔡中郎者耶。
写真自赞五首·其一
作者：黄庭坚
朝代：宋
体裁：赞

饮不过一瓢，食不过一箪。田夫亦不改其乐，而夫子不谓之能贤，何也。颜渊当首出万物，而奉以四海九州。而享之若是，故曰人不堪其忧。若余之于山泽，鱼在深藻。鹿得丰草，伊其野性则然。盖非抱陆沈之屈，怀迷邦之宝。既不能诗成无色之画，画出无声之诗。又白首而不闻道，则奚取于似摩诘为。若乃登山临水，喜见清扬。岂以优孟为孙叔敖，虎贲似蔡中郎者耶。
写真自赞五首·其三
作者：黄庭坚
朝代：宋
体裁：赞

或问鲁直似不似，似与不似，是何等语。前乎鲁直，若甲若乙，不可胜纪。后乎鲁直，若甲若乙，不可胜纪。此一时也，则鲁直而已矣。一以我为牛，予因以渡河而彻源底。一以我为马，予因以日千里计。鲁直之在万化，何翅太仓之一稊米。吏能不如赵张三王，文章不如司马班扬。颀颀以富贵酖毒，而酖毒不能入其城府。投之以世故豺虎，而豺虎无所措其爪角。则于数子，有一日之长。
写真自赞五首·其五
作者：黄庭坚
朝代：宋

似僧有发，似俗无尘。作梦中梦，见身外身。
写真自赞五首·其五
作者：黄庭坚
朝代：宋

似僧有髮，似俗无尘。
作梦中梦，见身外身。
减字木兰花
作者：黄庭坚
朝代：宋

巫山古县。老杜淹留情始见。拨闷题诗。千古神交世不知。
云阳台下，更值清明风雨夜。知道愁辛。果是当时作赋人。
减字木兰花
作者：黄庭坚
朝代：宋

张使君仲谋
中秋多雨。常是尊罍狼藉去。今夜云开。须道姮娥得得来。
不知云外。还有清光同此会。笛在层楼。声彻摩围顶上头。
减字木兰花
作者：黄庭坚
朝代：宋
体裁：词

苍崖万仞。
下有奔雷千百阵。
自古危哉。
谁遣西园漝麽来。
猿啼云杪。
破梦一声巫峡晓。
苦唤愁生。
不是西园作麽平。
减字木兰花
作者：黄庭坚
朝代：宋

见，复用前韵先往
使君那里。千骑尘中依约是。拂我眉头。无处重寻庾信愁。
山云弥漫。夹道旌旗联复断。万事茫茫。分付澄波与烂肠。
减字木兰花
作者：黄庭坚
朝代：宋

闺中只独看。遥怜小儿女，未解忆长安。”因戏作
举头无语。家在月明生处住。拟上摩围。最上峰头试望之。
偏怜络秀。苦淡同甘谁更有。想见牵衣。月到愁边总不知。
减字木兰花 其一 春
作者：黄庭坚
朝代：宋
体裁：词

馀寒争令。雪共腊梅相照影。昨夜东风。已出耕牛劝岁功。阴云羃羃。近觉去天无几尺。休恨春迟。桃李梢头次第知。
减字木兰花 其一 春
作者：黄庭坚
朝代：宋

馀寒争令。雪共蜡梅相照影。昨夜东风。已出耕牛劝岁功。阴云羃羃。近觉去天无几尺。休恨春迟。桃李梢头次第知。
减字木兰花 其七 私情
作者：黄庭坚
朝代：宋
体裁：词

终宵忘寐。好事如何犹尚未。子细沉吟。珠泪盈盈湿袖襟。与君别也。愿在郎心莫暂舍。记取盟言。闻早回程却再圆。
减字木兰花 其十三 用前韵示知命弟
作者：黄庭坚
朝代：宋
体裁：词

常年夜雨。头白相依无去住。儿女成围。欢笑樽前月照之。阿连高秀。千万里来忠孝有。岂谓无衣。岁晚先寒要弟知。
减字木兰花·使君那里
作者：黄庭坚
朝代：宋
体裁：词

使君那里。千骑尘中依约是。拂我眉头。无处重寻庾信愁。山云弥漫。夹道旌旗联复断。万事茫茫。分付澄波与烂肠。
减字木兰花·其九
作者：黄庭坚
朝代：宋
体裁：词

中秋无雨。醉送月衔西岭去。笑口须开。几度中秋见月来。前年江外。儿女传杯兄弟会。此夜登楼。小谢清吟慰白头。
减字木兰花·其二
作者：黄庭坚
朝代：宋
体裁：词

先往使君那里。千骑尘中依约是。拂我眉头。无处重寻庾信愁。山云瀰漫。夹道旌旗联复断。万事茫茫。分付澄波与烂肠。
减字木兰花·其二
作者：黄庭坚
朝代：宋

拂我眉头。无处重寻庾信愁。山云弥漫。夹道旌旗联复断。万事茫茫。分付澄波与烂肠。
减字木兰花·其二
作者：黄庭坚
朝代：宋

拂我眉头。无处重寻庾信愁。山云弥漫。夹道旌旗联复断。万事茫茫。分付澄波与烂肠。巫山古县。老杜淹留情始见。拨闷题诗。千古神交世不知。云阳台下。更值清明风雨夜。知道愁辛。果是当时作赋人。苍崖万仞。下有奔雷千百阵。自古危哉。谁遣西园漝么来。猿啼云杪。破梦一声巫峡晓。苦唤愁生。不是西园作么平。中秋多雨。常是尊罍狼藉去。今夜云开。须道姮娥得得来。不知云外。还有清光同此会。笛在层楼。声彻摩围顶上头。中秋无雨。醉送月衔西岭去。笑口须开。几度中秋见月来。前年江外。儿女传杯兄弟会。此夜登楼。小谢清吟慰白头。浓云骤雨。巫峡有情来又去。今夜天开。不与姮娥作伴来。清光无外。白发老人心自会。何处歌楼。贪看冰轮不转头。举头无语。家在月明生处住。拟上摩围。最上峰头试望之。偏怜络秀。苦淡同甘谁更有。想见牵衣。月到愁边总不知。
减字木兰花·其八
作者：黄庭坚
朝代：宋
体裁：词

中秋多雨。常是尊罍狼藉去。今夜云开。须道姮娥得得来。不知云外。还有清光同此会。笛在层楼。声彻摩围顶上头。
减字木兰花·其八
作者：黄庭坚
朝代：宋
体裁：词

中秋多雨。常是樽罍狼藉去。今夜云开。须道姮娥得得来。不知云外。还有清光同此会。笛在层楼。声彻摩围顶上头。
减字木兰花·其十一
作者：黄庭坚
朝代：宋
体裁：词

举头无语。家在月明生处住。拟上摩围。最上峰头试望之。偏怜络秀。苦淡同甘谁更有。想见牵衣。月到愁边总不知。
减字木兰花·巫山古县
作者：黄庭坚
朝代：宋
体裁：词

巫山古县。老杜淹留情始见。拨闷题诗。千古神交世不知。云阳台下。更值清明风雨夜。知道愁辛。果是当时作赋人。
减字木兰花·浓云骤雨
作者：黄庭坚
朝代：宋
体裁：词

浓云骤雨。巫峡有情来又去。今夜天开。不与姮娥作伴来。清光无外。白发老人心自会。何处歌楼。贪看冰轮不转头。
减字木兰花·苍崖万仞
作者：黄庭坚
朝代：宋
体裁：词

苍崖万仞。下有奔雷千百阵。自古危哉。谁遣西园漝么来。猿啼云杪。破梦一声巫峡晓。苦唤愁生。不是西园作么平。
减字木兰花·苍崖万仞
作者：黄庭坚
朝代：宋

苍崖万仞。下有奔雷千百阵。自古危哉。谁遣西园漝麽来。猿啼云杪。破梦一声巫峡晓。苦唤悉生。不是西园作麽平。
减字木兰花·襄王梦里
作者：黄庭坚
朝代：宋
体裁：词

襄王梦里。草绿烟深何处是。宋玉台头。暮雨朝云几许愁。飞花漫漫。不管羁人肠欲断。春水茫茫。欲度南陵更断肠。
减字木兰花·馀寒争令
作者：黄庭坚
朝代：宋
体裁：词

馀寒争令。
雪共蜡梅相照影。
昨夜东风。
已出耕牛劝岁功。
阴云幂幂。
近觉去天无几尺。
休恨春迟。
桃李梢头次第知。
减字木兰花·黄金捍拨春风手
作者：黄庭坚
朝代：宋
体裁：词

黄金捍拨春风手。
帘幕重重音韵透。
梅花破萼便回春，似有黄鹂鸣翠柳。
晓妆未惬梅添就。
玉笋捧杯离钿袖。
会拼千日笑尊前，他日相思空损寿。
减字木兰花（和赵文仪）
作者：黄庭坚
朝代：宋
体裁：词

诗翁才刃。曾陷文场貔虎阵。谁敢当哉。况是焚舟决胜来。三巴春杪。客馆梦回风雨晓。胸次峥嵘。欲共涛头赤甲平。
减字木兰花（戏答）
作者：黄庭坚
朝代：宋
体裁：词

月中笑语。万里同依光景住。天水相围。相见无因梦见之。诸儿娟秀。儒学传家渠自有。自作秋衣。渐老先寒人未知。
减字木兰花（春）
作者：黄庭坚
朝代：宋

余寒争令。雪共蜡梅相照影。昨夜东风。已出耕牛劝岁功。阴云幂幂。近觉去天无几尺。休恨春迟。桃李梢头次第知。
减字木兰花（用前韵示知命弟）
作者：黄庭坚
朝代：宋
体裁：词

当年夜雨。头白相依无去住。儿女成围。欢笑尊前月照之。阿连高秀。千万里来忠孝有。岂谓无衣。岁晚先寒要弟知。
减字木兰花（私情）
作者：黄庭坚
朝代：宋
体裁：词

终宵忘寐。好事如何犹尚未。子细沈吟。珠泪盈盈湿袖襟。与君别也。愿在郎心莫暂舍。记取盟言。闻早回程却再圆。
几复寄槟榔且答诗劝予同种复次韵寄之
作者：黄庭坚
朝代：宋

少来不食蚁丘浆，老去得意漆园方。监中已失儿时面，忍能乞与兵作郎。
几复寄槟榔且答诗劝予同种复次韵寄之
作者：黄庭坚
朝代：宋

少来不食蚁丘浆，老去得意漆园方。鉴中已失儿时面，忍能乞与兵作郎。
几复读庄子戏赠
作者：黄庭坚
朝代：宋

蜩化抢榆枋，鹏化抟扶摇。大椿万岁寿，粪英不重朝。有待於无待，定非各逍遥。譬如宿舂粮，所诣岂得辽。漆园槁项翁，闻风独参寥。物情本不齐，显者桀与尧。烈风号万窍，杂然吹籁箫。声随器形异，安可一律调。何尝用吾私，总领使同条。惜哉向郭误，斯文晚未昭。胡不弃影事，直以神理超。木资不才生，雁得不才死。投身死生中，未可优劣比。深藏无所用，一寓不得已。逍遥同我谁，岁暮於吾子。
几復寄槟榔且答诗劝予同种復次韵寄之
作者：黄庭坚
朝代：宋

少来不食蚁丘浆，老去得意漆园方。
鑑中已失儿时面，忍能乞与兵作郎。
几復读庄子戏赠
作者：黄庭坚
朝代：宋
体裁：古风

蜩化抢榆枋，鹏化抟扶摇。大椿万岁寿，粪英不重朝。有待于无待，定非各逍遥。譬如宿舂粮，所诣岂得辽。漆园槁项翁，闻风独参寥。物情本不齐，显者桀与尧。烈风号万窍，杂然吹籁箫。声随器形异，安可一律调。何尝用吾私，总领使同条。惜哉向郭误，斯文晚未昭。胡不弃影事，直以神理超。木资不才生，雁得不才死。投身死生中，未可优劣比。深藏无所用，一寓不得已。逍遥同我谁，岁暮于吾子。
几道复觅槟榔
作者：黄庭坚
朝代：宋

蛮烟雨里红千树，逐水排痰肘后方。莫笑忍饥穷县令，烦君一斛寄槟榔。
几道复觅槟榔
作者：黄庭坚
朝代：宋

蛮烟雨里红千树，逐水排痰肘後方。
莫笑忍饥穷县令，烦君一斛寄槟榔。
几道復觅槟榔
作者：黄庭坚
朝代：宋

蛮烟雨裏红千树，逐水排痰肘后方。
莫笑忍饥穷县令，烦君一斛寄槟榔。
出城送客过故人东平侯赵景珍墓
作者：黄庭坚
朝代：宋

朱颜苦留不肯住，白发正尔欺得人。婵娟去作谁家妾，意气都成一聚尘。今日牛羊上丘垄，当时近前左右嗔。花开鸟啼荆棘里，谁与平章作好春。
出城送客过故人东平侯赵景珍墓
作者：黄庭坚
朝代：宋

朱颜苦留不肯住，白髮正尔欺得人。
婵娟去作谁家妾，意气都成一聚尘。
今日牛羊上丘垄，当时近前左右嗔。
花开鸟啼荆棘裏，谁与平章作好春。
出池藕花
作者：黄庭坚
朝代：宋
体裁：七言律诗

惜丝不肯织宫鞋，花月仙人谪下来。河伯借泥封玉腕，风神翻浪沃香腮。无房不许僧归宿，有盖尝令鹭自开。何事冤他结青女，一朝收拾付尘灰。
出礼部试院王才元惠梅花三种皆妙绝戏答三首
作者：黄庭坚
朝代：宋

城南名士遣春来，三月乃见腊前梅。定知锁著江南客，故放绿阴春晚回。舍人梅坞无关锁，携酒俗人来未曾。旧时爱菊陶彭泽，今作梅花树下僧。病夫中岁屏杯杓，百叶缃梅触拨人。拂杀官黄春有思，满城桃李不能春。
出礼部试院王才元惠梅花三种皆妙绝戏答三首·其一
作者：黄庭坚
朝代：宋

城南名士遣春来，三月乃见腊前梅。
定知锁着江南客，故放绿阴春晚回。
出礼部试院王才元惠梅花三种皆妙绝戏答三首·其一
作者：黄庭坚
朝代：宋
体裁：古风

城南名士遣春来，三月乃见腊前梅。定知锁著江南客，故放绿阴春晚回。
出礼部试院王才元惠梅花三种皆妙绝戏答三首·其三
作者：黄庭坚
朝代：宋
体裁：古风

病夫中岁屏杯杓，百叶缃梅触拨人。拂杀官黄春有思，满城桃李不能春。
出礼部试院王才元惠梅花三种皆妙绝戏答三首·其二
作者：黄庭坚
朝代：宋
体裁：古风

舍人梅坞无关锁，携酒俗人来未曾。旧时爱菊陶彭泽，今作梅花树下僧。
出迎使客质明放船自瓦窋归
作者：黄庭坚
朝代：宋

鼓吹喧江雨不开，丹枫落叶放船回。
风行水上如云过，地近岭南无雁来。
楼阁人家卷帘幕，菰蒲鸥鸟乐湾洄。
惜无陶谢挥斤手，诗句纵横付酒杯。
出迎使客质明放船自瓦窑归
作者：黄庭坚
朝代：宋
体裁：七言律诗

鼓吹喧江雨不开，丹枫落叶放船回。风行水上如云过，地近岭南无雁来。楼阁人家捲帘幕，菰蒲鸥鸟乐湾洄。惜无陶谢挥斤手，诗句纵横付酒杯。
刘晦叔许洮河绿石砚
作者：黄庭坚
朝代：宋
体裁：七言绝句

久闻岷石鸭头绿，可磨桂溪龙文刀。莫嫌文吏不知武，要试饱霜秋兔毫。
刘邦直送早梅水仙花四首
作者：黄庭坚
朝代：宋

簸船綪缆北风嗔，霜落千林憔悴人。欲问江南近消息，喜君贻我一枝春。探请东皇第一机，水边风日笑横枝。鸳鸯浮弄婵娟影，白鹭窥鱼凝不知。得水能仙天与奇，寒香寂寞动冰肌。仙风道骨今谁有，淡扫蛾眉簪一枝。钱塘昔闻水仙庙，荆州今见水仙花。暗香静色撩诗句，宜在林逋处士家。
刘邦直送早梅水仙花四首·其一
作者：黄庭坚
朝代：宋
体裁：七言绝句

簸船綪缆北风嗔，霜落千林憔悴人。欲问江南近消息，喜君贻我一枝春。
刘邦直送早梅水仙花四首·其三
作者：黄庭坚
朝代：宋
体裁：七言绝句

得水能仙天与奇，寒香寂寞动冰肌。仙风道骨今谁有，淡扫蛾眉簪一枝。
刘邦直送早梅水仙花四首·其二
作者：黄庭坚
朝代：宋
体裁：七言绝句

探请东皇第一机，水边风日笑横枝。鸳鸯浮弄婵娟影，白鹭窥鱼凝不知。
刘邦直送早梅水仙花四首·其四
作者：黄庭坚
朝代：宋
体裁：七言绝句

钱塘昔闻水仙庙，荆州今见水仙花。暗香静色撩诗句，宜在林逋处士家。
初望淮山
作者：黄庭坚
朝代：宋

风裘雪帽别家林，紫燕黄鹂已夏深。
三釜古人干禄意，一年慈母望归心。
劳生逆旅何休息，病眼看山力不禁。
想见夕阳三径裏，乱蝉嘶罢柳阴阴。
初望淮山
作者：黄庭坚
朝代：宋
体裁：七言律诗

风裘雪帽别家林，紫燕黄鹂已夏深。三釜古人干禄意，一年慈母望归心。劳生逆旅何休息，病眼看山力不禁。想见夕阳三径里，乱蝉嘶罢柳阴阴。
初至叶县
作者：黄庭坚
朝代：宋
体裁：七言律诗

白鹤去寻王子晋，真龙得慕沈诸梁。千年往事如飞鸟，一日倾愁对夕阳。遗老能名唐郡邑，断碑犹是晋文章。浮云不作苞桑计，只有荒山意绪长。
别蒋颖叔
作者：黄庭坚
朝代：宋

金城千里要人豪，理君乱丝须孟劳。
文星合在天东壁，清都紫微醉云璈。
荆溪居士傲轩冕，胸吞云梦如秋毫。
三品衣鱼人仰首，不见全牛可下刀。
秦川渭水森长戟，方壶蓬莱冠巨鳌。
万钉宝带琱狨席，献纳论思近赭袍。
连营貔虎湛如水，开尽西河拥节旄。
何时出入诸公间，淮湖阅船今二毛。
凿渠决策与天合，支祈窘束缩怒涛。
衣食京师看上计，陛下文武收英髦。
春风淮月动清鉴，白拂羽扇随轻舠。
下榻见贤倾礼数，后车载士回风骚。
斲鼻于郢，观鱼于濠。
小夫阅人盖多矣，几成季咸三见逃。
别蒋颖叔
作者：黄庭坚
朝代：宋

金城千里要人豪，理君乱丝须孟劳。文星合在天东壁，清都紫微醉云璈。荆溪居士傲轩冕，胸吞云梦如秋毫。三品衣鱼人仰首，不见全牛可下刀。秦川渭水森长戟，方壶蓬莱冠巨鳌。万钉宝带琱狨席，献纳论思近赭袍。连营貔虎湛如水，开尽西河拥节旄。何时出入诸公间，淮湖阅船今二毛。凿渠决策与天合，支祈窘束缩怒涛。衣食京师看上计，陛下文武收英髦。春风淮月动清鉴，白拂羽扇随轻舠。下榻见贤倾礼数，後车载士回风骚。斲鼻于郢，观鱼于濠。小夫阅人盖多矣，几成季咸三见逃。
别蒋颖叔
作者：黄庭坚
朝代：宋

金城千里要人豪，理君乱丝须孟劳。文星合在天东壁，清都紫微醉云璈。荆溪居士傲轩冕，胸吞云梦如秋毫。三品衣鱼人仰首，不见全牛可下刀。秦川渭水森长戟，方壶蓬莱冠巨鳌。万钉宝带雕狨席，献纳论思近赭袍。连营貔虎湛如水，开尽西河拥节旄。何时出入诸公间，淮湖阅船今二毛。凿渠决策与天合，支祈窘束缩怒涛。衣食京师看上计，陛下文武收英髦。春风淮月动清鉴，白拂羽扇随轻舠。下榻见贤倾礼数，后车载士回风骚。斲鼻于郢，观鱼于濠。小夫阅人盖多矣，几成季咸三见逃。
到官归志浩然二绝句
作者：黄庭坚
朝代：宋

雨洗风吹桃李净，松声聒尽鸟惊春。满船明月从此去，本是江湖寂寞人。鸟乌未觉常先晓，笋蕨登盘始见春。敛手还他能者作，从来刀笔不如人。
到官归志浩然二绝句·其一
作者：黄庭坚
朝代：宋

雨洗风吹桃李净，松声聒尽鸟惊春。满船明月从此去，本是江湖寂寞人。
到官归志浩然二绝句·其一
作者：黄庭坚
朝代：宋

雨洗风吹桃李浄，松声聒尽鸟惊春。
满船明月从此去，本是江湖寂寞人。
到官归志浩然二绝句·其二
作者：黄庭坚
朝代：宋
体裁：七言绝句

鸟乌未觉常先晓，笋蕨登盘始见春。敛手还他能者作，从来刀笔不如人。
到桂州
作者：黄庭坚
朝代：宋
体裁：七言绝句

桂岭环城如雁荡，平地苍玉忽嶒峨。李成不在郭熙死，奈此百嶂千峰何。
劝交代张和父酒
作者：黄庭坚
朝代：宋
体裁：七言律诗

风流五日张京兆，今日诸孙困小官。作尹大都如广汉，画眉仍复近长安。三人成虎事多有，众口铄金君自宽。酒兴情亲俱不浅，贱生何取罄交欢。
劝交代张和父酒
作者：黄庭坚
朝代：宋

风流五日张京兆，今日诸孙困小官。
作尹大都如广汉，画眉仍復近长安。
三人成虎事多有，众口铄金君自宽。
酒兴情亲俱不浅，贱生何取罄交欢。
劝学赠孟甥
作者：黄庭坚
朝代：宋
体裁：四言诗

轲辟杨墨，功愈于禹。仲子论诗，汔绍厥绪。喜凿言易，亦自名家。一姓几坠，光绵其瓜。嘉出江夏，处浊而清。河润九里，外孙渊明。云卿浩然，爰及郊简。三诗连蹇，尚书则显。咨尔孟孙，望洋汉唐。其勤斯文，对前人光。
劳坑入前城
作者：黄庭坚
朝代：宋
体裁：古风

刀坑石如刀，劳坑人马劳。窈窕篁竹阴，是常主逋逃。白狐跳梁去，豪猪森怒嗥。云黄觉日瘦，木落知风饕。轻轩息源口，饭羹煮溪毛。山农惊长吏，出拜家骚骚。借问淡食民，祖孙甘餔糟。赖官得盐吃，正苦无钱刀。
劳坑入前城
作者：黄庭坚
朝代：宋

刀坑石如刀，劳坑人马劳。窈窕篁竹阴，是常主逋逃。白狐跳梁去，豪猪森怒嘷。云黄觉日瘦，木落知风饕。轻轩息源口，饭羹煮溪毛。山农惊长吏，出拜家骚骚。借问淡食民，祖孙甘餔糟。赖官得盐吃，正苦无钱刀。
劳坑入前城
作者：黄庭坚
朝代：宋

刀坑石如刀，劳坑人马劳。
窈窕篁竹阴，是常主逋逃。
白狐跳梁去，豪猪森怒嘷。
云黄觉日瘦，木落知风饕。
轻轩息源口，饭羹煮溪毛。
山农惊长吏，出拜家骚骚。
借问淡食民，祖孙甘餔糟。
頼官得盐吃，正苦无钱刀。
化毡颂
作者：黄庭坚
朝代：宋
体裁：古风

夺却群生夏衣，成得衲僧卧具。为伊业识茫茫，所以一夺一与。三百四百野狐队，中有一两个不瞌睡。十方虚空百杂碎，宁不打破悭皮袋。
北园步折梅寄君庸
作者：黄庭坚
朝代：宋

林中破笑派雪雨，不着世间笑粉尘。
覆入晓风香满袖，无人同咏一枝春。
北园步折梅寄君庸
作者：黄庭坚
朝代：宋
体裁：七言绝句

林中破笑派雪雨，不著世间笑粉尘。覆入晓风香满袖，无人同咏一枝春。
北窗
作者：黄庭坚
朝代：宋
体裁：七言绝句

生物趋功日夜流，园林才夏麦先秋。绿阴黄鸟北窗簟，付与来禽安石榴。
十二月十九日夜中发鄂渚晓泊汉阳亲旧携酒追送聊为短句
作者：黄庭坚
朝代：宋
体裁：五言律诗

接淅报官府，敢违王事程。宵征江夏县，睡起汉阳城。邻里烦追送，杯盘泻浊清。秪应瘴乡老，难答故人情。
十二月十九日夜中发鄂渚晓泊汉阳亲旧携酒追送聊为短句
作者：黄庭坚
朝代：宋

接淅报官府，敢违王事程。宵征江夏县，睡起汉阳城。邻里烦追送，杯盘泻浊清。袛应瘴乡老，难答故人情。
十四弟归洪州赋莫如兄弟四章赠行
作者：黄庭坚
朝代：宋

大父无恙时，刻意教子弟。
归扫松楸下，洒我万里涕。
十四弟归洪州赋莫如兄弟四章赠行
作者：黄庭坚
朝代：宋

恼人自作乐，休休莫莫莫。相看将白头，止有不如昨。北来哺慈乌，南归护尔雏。昨夜云飞雁，相随我不如。志欲收九族，别离乃同生。谁能成此意，惟有孔方兄。大父无恙时，刻意教子弟。归扫松楸下，泪我万里涕。
十四弟归洪州赋莫如兄弟四章赠行·其一
作者：黄庭坚
朝代：宋
体裁：五言绝句

恼人自作乐，休休莫莫莫。相看将白头，止有不如昨。
十四弟归洪州赋莫如兄弟四章赠行·其三
作者：黄庭坚
朝代：宋
体裁：五言绝句

志欲收九族，别离乃同生。谁能成此意，惟有孔方兄。
十四弟归洪州赋莫如兄弟四章赠行·其二
作者：黄庭坚
朝代：宋
体裁：五言绝句

北来哺慈乌，南归护尔雏。昨夜云飞雁，相随我不如。
十四弟归洪州赋莫如兄弟四章赠行·其四
作者：黄庭坚
朝代：宋
体裁：五言绝句

大父无恙时，刻意教子弟。归扫松楸下，泪我万里涕。
十月十三日泊舟白沙江口
作者：黄庭坚
朝代：宋
体裁：古风

岸江倚帆樯，已专北风权。飞霜挟月下，百笮直如弦。绿水去清夜，黄芦摇白烟。篙人持更柝，相语闻并船。平生濯缨心，鸥鸟共忘年。风吹落尘网，岁星奔回旋。险艰自得力，细故可弃捐。至今梦汹汹，呼禹济广川。
十月十五早饭清都观逍遥堂
作者：黄庭坚
朝代：宋
体裁：七言绝句

心游魏阙鱼千里，梦觉邯郸黍一炊。蔬食菜羹吾亦饱，逍遥堂下叶辞枝。
千秋岁
作者：黄庭坚
朝代：宋

苑边花外。记得同朝退。飞骑轧，鸣珂碎。齐歌云绕扇，赵舞风回带。严鼓断，杯盘狼藉犹相对。洒泪谁能会。醉卧藤阴盖。人已去，词空在。兔园高宴悄，虎观英游改。重感慨，波涛万顷珠沈海。世间好事。恰恁厮当对。乍夜永，凉天气。雨稀帘外滴，香篆盘中字。长入梦，如今见也分明是。欢极娇无力，玉软花敧坠。钗罥袖，云堆臂。灯斜明媚眼，汗浃瞢腾醉。奴奴睡，奴奴睡也奴奴睡。
千秋岁·其一
作者：黄庭坚
朝代：宋
体裁：词

苑边花外。记得同朝退。飞骑轧，鸣珂碎。齐歌云绕扇，赵舞风回带。严鼓断，杯盘狼藉犹相对。洒泪谁能会。醉卧藤阴盖。人已去，词空在。兔园高宴悄，虎观英游改。重感慨，波涛万顷珠沈海。
千秋岁·其二
作者：黄庭坚
朝代：宋
体裁：词

世间好事。恰恁厮当对。乍夜永，凉天气。雨稀帘外滴，香篆盘中字。长入梦，如今见也分明是。欢极娇无力，玉软花敧坠。钗罥袖，云堆臂。灯斜明媚眼，汗浃瞢腾醉。奴奴睡，奴奴睡也奴奴睡。
千秋岁·其二
作者：黄庭坚
朝代：宋
体裁：词

世间好事。恰恁厮当对。乍夜永，凉天气。雨稀帘外滴，香篆盘中字。长入梦，如今见也分明是。欢极娇无力，玉软花欹坠。钗罥袖，云堆臂。灯斜明媚眼，汗浃瞢腾醉。奴奴睡，奴奴睡也奴奴睡。
千秋岁·次韵吊高邮秦少游
作者：黄庭坚
朝代：宋
体裁：词

江头苑外。常记同朝退。飞骑轧，鸣珂碎。齐讴云绕扇，赵舞风回带。严鼓断，杯盘藉草犹相对。洒涕谁能会。醉卧藤阴盖。人已去，词空在。兔园高宴悄，虎观英游改。重感慨，惊涛自卷珠沈海。
千秋岁·苑边花外
作者：黄庭坚
朝代：宋

少游得谪，尝梦中作词云：“醉卧古藤阴下，了不知南北。”竟以元符庚辰死于藤州光华亭上。崇宁甲申，庭坚窜宜州，道过衡阳。览其遗，始追和其《千秋岁》词。苑边花外，记得同朝退。飞骑轧，鸣珂碎。齐歌云绕扇，赵舞风回带。严鼓断，杯盘狼藉犹相对。洒泪谁能会？醉卧藤阴盖。人已去，词空在。兔园高宴悄，虎观英游改。重感慨，波涛万顷珠沉海。
千秋岁·苑边花外
作者：黄庭坚
朝代：宋
体裁：词

苑边花外。
记得同朝退。
飞骑轧，鸣珂碎。
齐歌云绕扇，赵舞风回带。
岩鼓断，杯盘狼藉犹相对。
洒泪谁能会。
醉卧藤阴盖。
人已去，词空在。
兔园高宴悄，虎观英游改。
重感慨，波涛万顷珠沈海。
千秋岁·苑边花外
作者：黄庭坚
朝代：宋

苑边花外，记得同朝退。飞骑轧，鸣珂碎。齐歌云绕扇，赵舞风回带。严鼓断，杯盘狼藉犹相对。
洒泪谁能会？醉卧藤阴盖。人已去，词空在。兔园高宴悄，虎观英游改。重感慨，波涛万顷珠沉海。
午寝
作者：黄庭坚
朝代：宋

读书常厌烦，燕处意坐驰。动静两不适，尘劳败天倪。目昏生黟花，耳聩喧鼓鼙。沈忧愁五神，倦刻委四支。不聊终日堪，况乃久远期。投书曲肱卧，天游从所之。是身入华胥，彷佛胜初时。春蚕眠巨箔，夏蜩化枯枝。今之隐几者，岂有异子綦。觉寐须臾闲，良亦休我疲。乃知大觉梦，盖此德之归。谁为今日是，二十二年非。
午寝
作者：黄庭坚
朝代：宋

读书常厌烦，燕处意坐驰。动静两不适，尘劳败天倪。目昏生黟花，耳聩喧鼓鼙。沈忧愁五神，倦剧委四支。不聊终日堪，况乃久远期。投书曲肱卧，天游从所之。是身入华胥，彷佛胜初时。春蚕眠巨箔，夏蜩化枯枝。今之隐几者，岂有异子綦。觉寐须臾閒，良亦休我疲。乃知大觉梦，盖此德之归。谁为今日是，二十二年非。
午寝
作者：黄庭坚
朝代：宋

读书常厌烦，燕处意坐驰。
动静两不适，尘劳败天倪。
目昏生黟花，耳聩喧鼓鼙。
沈忧愁五神，倦剧委四支。
不聊终日堪，况乃久远期。
投书曲肱卧，天游从所之。
是身入华胥，彷佛胜初时。
春蚕眠巨箔，夏蜩化枯枝。
今之隠几者，岂有异子綦。
觉寐须臾閒，良亦休我疲。
乃知大觉梦，盖此德之归。
谁为今日是，二十二年非。
南乡子
作者：黄庭坚
朝代：宋

招唤欲千回。暂得尊前笑口开。万水千山还么去，悠哉。酒面黄花欲醉谁。顾影又徘徊。立到斜风细雨吹。见我未衰容易去，还来。不道年年即渐衰。未报贾船回。三径荒锄菊卧开。想得邻船霜笛罢，沾衣。不为涪翁更为谁。风力袅萸枝。酒面红鳞惬细吹。莫笑插花和事老，摧颓。却向人间耐盛衰。黄菊满东篱。与客携壶上翠微。已是有花兼有酒，良期。不用登临恨落晖。满酌不须辞。莫待无花空折枝。寂寞酒醒人散后，堪悲。节去蜂愁蝶不知。卧稻雨馀收。处处游人簇远洲。白发又扶红袖醉，戎州。乱折黄花插满头。青眼想风流。画出西楼一帧秋。还把去年欢意舞，梁洲。塞雁西来特地愁。
南乡子·其四
作者：黄庭坚
朝代：宋
体裁：词

卧稻雨馀收。处处游人簇远洲。白发又扶红袖醉，戎州。乱折黄花插满头。青眼想风流。画出西楼一帧秋。还把去年欢意舞，梁州。塞雁西来特地愁。
南乡子·卧稻雨馀收
作者：黄庭坚
朝代：宋
体裁：词

卧稻雨馀收。处处游人簇远洲。白发又扶红袖醉，戎州。乱折黄花插满头。青眼想风流。画出西楼一帧秋。还把去年欢意舞，梁洲。塞雁西来特地愁。
南乡子·招唤欲千回
作者：黄庭坚
朝代：宋
体裁：词

招唤欲千回。暂得尊前笑口开。万水千山还么去，悠哉。酒面黄花欲醉谁。顾影又徘徊。立到斜风细雨吹。见我未衰容易去，还来。不道年年即渐衰。
南乡子·未报贾船回
作者：黄庭坚
朝代：宋
体裁：词

未报贾船回。三径荒锄菊卧开。想得邻船霜笛罢，沾衣。不为涪翁更为谁。风力袅萸枝。酒面红鳞惬细吹。莫笑插花和事老，摧颓。却向人间耐盛衰。
南乡子·诸将说封侯
作者：黄庭坚
朝代：宋
体裁：词

诸将说封侯。
短笛长歌独倚楼。
万事尽随风雨去，休休。
戏马台南金络头。
催酒莫迟留。
酒味今秋似去秋。
花向老人头上笑，羞羞。
白发簪花不解愁。
南乡子·重阳日宜州城楼宴集即席作
作者：黄庭坚
朝代：宋
体裁：词

诸将说封侯，短笛长歌独倚楼。万事尽随风雨去，休休，戏马台南金络头。催酒莫迟留，酒味今秋似去秋。花向老人头上笑，羞羞，白发簪花不解愁。
南乡子·黄菊满东篱
作者：黄庭坚
朝代：宋
体裁：词

黄菊满东篱。与客携壶上翠微。已是有花兼有酒，良期。不用登临恨落晖。满酌不须辞。莫待无花空折枝。寂寞酒醒人散后，堪悲。节去蜂愁蝶不知。
南乡子（今年重九，知命已向成都，感之，次韵）
作者：黄庭坚
朝代：宋
体裁：词

招唤欲千回。暂得尊前笑口开。万水千山还麽去，悠哉。酒面黄花欲醉谁。顾影又徘徊。立到斜风细雨吹。见我未衰容易去，还来。不道年年即渐衰。
南乡子（知命弟去年重九日在涪陵作此曲）
作者：黄庭坚
朝代：宋

落帽晚风回，又报黄花一番开。扶杖老人心未老，堪吹谩有才情付与谁。芳意正徘徊，传与西风且慢吹。明日余尊还共倒。重来未必秋香一夜衰。
南乡子（重阳日寄怀永康彭道微使君，用坡旧韵）
作者：黄庭坚
朝代：宋

卧稻雨余收。处处游人簇远洲。白发又扶红袖醉，戎州。乱折黄花插满头。青眼想风流。画出西楼一帧秋。还把去年欢意舞，梁州。寒雁西来特地愁。
南安岩主大严禅师真赞
作者：黄庭坚
朝代：宋
体裁：赞

石出山而韵自丘壑，松不春而骨立冰霜。今得云门柱杖，打破鬼窟灵床。其石也，将能万里出云雨。其松也，欲与三界作阴凉。此似昔人非昔人也，山中故友任商量。
南安岩主定应大师真赞
作者：黄庭坚
朝代：宋
体裁：赞

定光古佛，不显其光。古锥透穿，大千以为囊。卧像出家，西峰参道。亦俗亦真，一体三宝。彼逆我顺，彼顺我逆。过即追求，虚空鸟迹。驱使草木，教诲蛇虎。愁霖出日，枯旱下雨。无男得男，无女得女。法法如是，谁夺谁予。令君威怒，免我伽梨。既而释之，遂终白衣。白帽素履，须发皤皤。寿八十二，与世同波。穷岩草木，枯腊风雨。七闽香光，家以为祖。萨埵御天，宋有万姓。乃锡象服，名曰定应。
南安试院无酒饮周道辅自赣上携一榼时时对酌
作者：黄庭坚
朝代：宋

闻说君家好弟兄，穷乡相见眼俱青。
偶同一饭论三益，颇为诸生醉六经。
山吧已催乘传马，晓窗犹共读书萤。
霜花留得红妆面，酌尽斋中竹叶瓶。
南安试院无酒饮周道辅自赣上携一榼时时对酌惟恐尽试毕仆夫言尚有馀樽木芙蓉盛开戏呈道辅
作者：黄庭坚
朝代：宋
体裁：七言律诗

闻说君家好弟兄，穷乡相见眼俱青。偶同一饭论三益，颇为诸生醉六经。山邑已催乘传马，晓窗犹共读书萤。霜花留得红妆面，酌尽斋中竹叶瓶。
南山罗汉赞十六首
作者：黄庭坚
朝代：宋

一身入定多身出，屈申臂顷四天下，如世箧藏诸有物，及以丝缕舞工木。
小儿赞叹或恐怖，耆老智者但袖手。
佛说神通方便力，度脱众生具功德。
南山罗汉赞十六首
作者：黄庭坚
朝代：宋

万山相倚碧漓岏，灵鹫一峰圣贤宅。
如来往昔经行处，林泉鸟兽皆逆向。
清净眷属千五百，无日不闻钟磬音。
阎浮提中大福田，莲花会上菩提记。
南山罗汉赞十六首
作者：黄庭坚
朝代：宋

佛记一切贤圣众，皆以无为有差别。
如来乃至阿罗汉，同入涅盘三昧海。
二乘设不见此理，是则波旬颠倒想。
稽首迦诺迦伐蹉，看花结印同无相。
南山罗汉赞十六首
作者：黄庭坚
朝代：宋

四十九年大教主，波旬请故入涅盘。
佛身常寻法界住，非其境界故不见。
未法众生蒶福田，众魔染衣汗戒律。
稽首那迦住世间，令我常生遇佛想。
南山罗汉赞十六首
作者：黄庭坚
朝代：宋

大阿罗汉宾度罗，奉持末后如来印。日中一钵千家饭，处处作佛事饶益。以我身心五分香，作光明云雨大千。取火燃香世界主，能遍法界唯心办。佛记一切贤圣众，皆以无为有差别。如来乃至阿罗汉，同入涅槃三昧海。二乘设不见此理，是则波旬颠倒想。稽首迦诺迦伐蹉，看花结印同无相。驾羊超出风火宅，跨兔求度生死河。者乘如来初方便，自彻海漩三昧底。三乘如来悲愿力，身如光影现十方。持经不染文字相，是名第一离欲者。斑斑之兽本山林，升堂入室作舆卫。小僧奉施军持水，弭耳来受救渴供。胸中猛虎自调服，是故异物成一家。我观阎浮提众生，同床猜忌若冰炭。稽首具六波罗密，稽首得无生法忍。稽首佛敕久住世，稽首救世不倦者。天上人间福田施，心无高下依佛慧。遍与有情作功德，故受孔雀堕尾供。能以一切声闻佛，能以法忍出世法。宴坐分身应十方，不取涅槃自饶益。伏住泥沙观止水，中有菩萨清凉月。无明风起作浪波，方会如来同觉海。佛光影中大杜多，八万细行灭尘劳。爱护有情如眼目，胡奴来供滤水囊。手持白拂起清风，奉持所闻佛直指。小根魔子欲横戈，弓折箭尽皆消霣。百和香中本无我，光透尘劳一一法。佛法本从空处起，炳然字义照太空。以此一香应发心，东方出日西方雨。我今稽首伐阇罗，是真离欲阿罗汉。香醉山中夏木阴，来禽磊磊承风雾。山鸟冲飞堕圣前，小僧澡雪羞时供。胡奴知是说法时，故奉金炉听时事。有说法相无言说，无说无闻是真说。庞眉寂默坐空禅，万年一念无缘促。手珠犹作奢摩他，寄迹普贤修万行。梵天来献瑜伽具，问人亲见世尊来。拨开眉目示梵王，诸天皆得法眼净。一身入定多身出，屈申臂顷四天下。如世箧藏诸有物，及以丝缕舞工木。小儿赞叹或恐怖，耆老智者但袖手。佛说神通方便力，度脱众生具功德。四十九年大教主，波旬请故入涅槃。佛身常寻法界住，非其境界故不见。未法众生鲜福田，众魔染衣汗戒律。稽首那迦住世间，令我常生遇佛想。如来宝仗降魔相，慈悲威怒震十方。毒龙帖耳收雷霆，逆鳞可摩若家狗。我法未尝恼众生，不令肆毒生恐怖。但以本来悲愿力，情与无情共一家。八万四千宝浮图，不如一念心清净。惟此有相擅施福，三涂八难所依怙。佛以一花示迦叶，笑中有刀世不解。而以法尽付诸人，深藏宝骨待梅里。万山相倚碧巑岏，灵鹫一峰圣贤宅。如来往昔经行处，林泉鸟兽皆逆向。清净眷属千五百，无日不闻钟磬音。阎浮提中大福田，莲花会上菩提记。持轴山中大慈圣，普应诸供作佛事。虽设大铃金刚杵，如世休马櫜弓矢。龙女来献九渊珠，无心奉施无心受。清净之众见寻常，相视还如土木偶。
南山罗汉赞十六首
作者：黄庭坚
朝代：宋

大阿罗汉宾度罗，奉持末後如来印。
日中一钵千家饭，处处作佛事饶益。
以我身心五分香，作光明云雨大千。
取火燃香世界主，能遍法界唯心办。
南山罗汉赞十六首
作者：黄庭坚
朝代：宋

庞眉寂默坐空禅，万年一念无缘促。
手珠犹作奢摩他，寄迹普贤修万行。
梵天来献瑜伽具，问人亲见也尊来。
拨开眉目示梵王，诸天皆得法眼净。
南山罗汉赞十六首
作者：黄庭坚
朝代：宋

持轴山中大慈圣，普应诸供作佛事。
虽设大铃金删杵，如世休马櫜弓矢。
龙女来献九渊珠，无心奉施无心受。
清净之众见寻常，相视还如土木偶。
南山罗汉赞十六首
作者：黄庭坚
朝代：宋

百和香中本无我，光透尘劳一一法。
佛法本从空处起，炳然字义照太空。
以此一香应发心，东方出日西方雨。
我今稽首伐闍罗，是真离欲阿罗汉。
南山罗汉赞十六首
作者：黄庭坚
朝代：宋

能以一切声闻佛，能以法忍出世法。
宴坐分身应十方，不取涅盘自饶益。
伏住泥沙观止水，中有菩萨清凉月。
无明风起作浪波，方会如来同觉海。
南山罗汉赞十六首·其一
作者：黄庭坚
朝代：宋
体裁：赞

大阿罗汉宾度罗，奉持末后如来印。日中一钵千家饭，处处作佛事饶益。以我身心五分香，作光明云雨大千。取火燃香世界主，能遍法界唯心办。
南山罗汉赞十六首·其一〇
作者：黄庭坚
朝代：宋

庞眉寂默坐空禅，万年一念无缘促。
手珠犹作奢摩他，寄迹普贤修万行。
梵天来献瑜伽具，问人亲见世尊来。
拨开眉目示梵王，诸天皆得法眼浄。
南山罗汉赞十六首·其一二
作者：黄庭坚
朝代：宋

四十九年大教主，波旬请故入涅槃。
佛身常寻法界住，非其境界故不见。
未法众生尠福田，众魔染衣汗戒律。
稽首那迦住世间，令我常生遇佛想。
南山罗汉赞十六首·其一五
作者：黄庭坚
朝代：宋

万山相倚碧巑岏，灵鹫一峰圣贤宅。
如来往昔经行处，林泉鸟兽皆逆向。
清浄眷属千五百，无日不闻钟磬音。
阎浮提中大福田，莲花会上菩提记。
南山罗汉赞十六首·其一六
作者：黄庭坚
朝代：宋

持轴山中大慈圣，普应诸供作佛事。
虽设大铃金刚杵，如世休马櫜弓矢。
龙女来献九渊珠，无心奉施无心受。
清浄之众见寻常，相视还如土木偶。
南山罗汉赞十六首·其一四
作者：黄庭坚
朝代：宋

八万四千宝浮图，不如一念心清浄。
惟此有相擅施福，三涂八难所依怙。
佛以一花示迦叶，笑中有刀世不解。
而以法尽付诸人，深藏宝骨待梅里。
南山罗汉赞十六首·其七
作者：黄庭坚
朝代：宋
体裁：赞

佛光影中大杜多，八万细行灭尘劳。爱护有情如眼目，胡奴来供滤水囊。手持白拂起清风，奉持所闻佛直指。小根魔子欲横戈，弓折箭尽皆消霣。
南山罗汉赞十六首·其三
作者：黄庭坚
朝代：宋
体裁：赞

驾羊超出风火宅，跨兔求度生死河。者乘如来初方便，自彻海漩三昧底。三乘如来悲愿力，身如光影现十方。持经不染文字相，是名第一离欲者。
南山罗汉赞十六首·其九
作者：黄庭坚
朝代：宋

香醉山中夏木阴，来禽磊磊承风雾。山鸟冲飞堕圣前，小僧澡雪羞时供。胡奴知是说法时，故奉金炉听时事。有说法相无言说，无说无闻是真说。
南山罗汉赞十六首·其九
作者：黄庭坚
朝代：宋

香醉山中夏木阴，来禽磊磊承风雾。
山鸟衝飞堕圣前，小僧澡雪羞时供。
胡奴知是说法时，故奉金炉听时事。
有说法相无言说，无说无闻是真说。
南山罗汉赞十六首·其二
作者：黄庭坚
朝代：宋
体裁：赞

佛记一切贤圣众，皆以无为有差别。如来乃至阿罗汉，同入涅槃三昧海。二乘设不见此理，是则波旬颠倒想。稽首迦诺迦伐蹉，看花结印同无相。
南山罗汉赞十六首·其五
作者：黄庭坚
朝代：宋
体裁：赞

稽首具六波罗密，稽首得无生法忍。稽首佛敕久住世，稽首救世不倦者。天上人间福田施，心无高下依佛慧。遍与有情作功德，故受孔雀堕尾供。
南山罗汉赞十六首·其八
作者：黄庭坚
朝代：宋
体裁：赞

百和香中本无我，光透尘劳一一法。佛法本从空处起，炳然字义照太空。以此一香应发心，东方出日西方雨。我今稽首伐阇罗，是真离欲阿罗汉。
南山罗汉赞十六首·其六
作者：黄庭坚
朝代：宋
体裁：赞

能以一切声闻佛，能以法忍出世法。宴坐分身应十方，不取涅槃自饶益。伏住泥沙观止水，中有菩萨清凉月。无明风起作浪波，方会如来同觉海。
南山罗汉赞十六首·其十
作者：黄庭坚
朝代：宋

庞眉寂默坐空禅，万年一念无缘促。手珠犹作奢摩他，寄迹普贤修万行。梵天来献瑜伽具，问人亲见世尊来。拨开眉目示梵王，诸天皆得法眼净。
南山罗汉赞十六首·其十一
作者：黄庭坚
朝代：宋
体裁：赞

一身入定多身出，屈申臂顷四天下。如世箧藏诸有物，及以丝缕舞工木。小儿赞叹或恐怖，耆老智者但袖手。佛说神通方便力，度脱众生具功德。
南山罗汉赞十六首·其十三
作者：黄庭坚
朝代：宋
体裁：赞

如来宝仗降魔相，慈悲威怒震十方。毒龙帖耳收雷霆，逆鳞可摩若家狗。我法未尝恼众生，不令肆毒生恐怖。但以本来悲愿力，情与无情共一家。
南山罗汉赞十六首·其十二
作者：黄庭坚
朝代：宋

四十九年大教主，波旬请故入涅槃。佛身常寻法界住，非其境界故不见。未法众生鲜福田，众魔染衣汗戒律。稽首那迦住世间，令我常生遇佛想。
南山罗汉赞十六首·其十五
作者：黄庭坚
朝代：宋

万山相倚碧巑岏，灵鹫一峰圣贤宅。如来往昔经行处，林泉鸟兽皆逆向。清净眷属千五百，无日不闻钟磬音。阎浮提中大福田，莲花会上菩提记。
南山罗汉赞十六首·其十六
作者：黄庭坚
朝代：宋

持轴山中大慈圣，普应诸供作佛事。虽设大铃金刚杵，如世休马櫜弓矢。龙女来献九渊珠，无心奉施无心受。清净之众见寻常，相视还如土木偶。
南山罗汉赞十六首·其十四
作者：黄庭坚
朝代：宋
体裁：赞

八万四千宝浮图，不如一念心清净。惟此有相擅施福，三涂八难所依怙。佛以一花示迦叶，笑中有刀世不解。而以法尽付诸人，深藏宝骨待梅里。
南山罗汉赞十六首·其四
作者：黄庭坚
朝代：宋
体裁：赞

斑斑之兽本山林，升堂入室作舆卫。小僧奉施军持水，弭耳来受救渴供。胸中猛虎自调服，是故异物成一家。我观阎浮提众生，同床猜忌若冰炭。
南康席上赠刘李二君
作者：黄庭坚
朝代：宋
体裁：七言律诗

伯伦酒德无人敌，太白诗名有古风。浪许薄才酬大雅，长愁小户对洪钟。月明如昼九江水，天静无云五老峰。此赏不疏真共喜，登临归兴尚谁同。
南康席上赠刘李二君
作者：黄庭坚
朝代：宋

伯伦酒德无人敌，太白诗名有古风。浪许薄才酬大雅，长愁小户对洪锺。月明如昼九江水，天静无云五老峰。此赏不疏真共喜，登临归兴尚谁同。
南柯子/南歌子
作者：黄庭坚
朝代：宋

郭泰曾名我，刘翁复见谁。入廛还作和罗槌。特地干戈相待、使人疑。秋浦横波眼，春窗远岫眉。补陀岩畔夕阳迟。何似金沙滩上、放憨时。万里沧江月，波清说向谁。顶门须更下金槌。只恐风惊草动、又生疑。金雁斜妆颊，青螺浅画眉。庖丁有底下刀迟。直要人牛无际、是休时。
南柯子·南歌子·万里沧江月
作者：黄庭坚
朝代：宋
体裁：词

万里沧江月，波清说向谁。顶门须更下金槌。只恐风惊草动、又生疑。金雁斜妆颊，青螺浅画眉。庖丁有底下刀迟。直要人牛无际、是休时。
南柯子·南歌子·郭泰曾名我
作者：黄庭坚
朝代：宋
体裁：词

郭泰曾名我，刘翁复见谁。入廛还作和罗槌。特地干戈相待、使人疑。秋浦横波眼，春窗远岫眉。补陀岩畔夕阳迟。何似金沙滩上、放憨时。
南柯子（东坡过楚州，见净慈法师，作南歌子。用其韵赠郭诗翁二首）
作者：黄庭坚
朝代：宋

郭泰曾名我，刘翁复见谁。入鄽还作和罗槌。特地干戈相待、使人疑。秋浦横波眼，春窗远岫眉。补陀岩畔夕阳迟。何似金沙滩上、放憨时。
南楼画阁观方公悦二小诗戏次韵
作者：黄庭坚
朝代：宋

十年华屋网蛛尘，大旆重来一日新。五凤楼前修造手，个中余刃亦精神。
南楼画阁观方公悦二小诗戏次韵
作者：黄庭坚
朝代：宋

十年华屋网蛛尘，大旆重来一日新。五凤楼前脩造手，个中馀刃亦精神。重山复水绕深幽，不见高贤独倚楼。手拂壁间留恨句，凌波微步有人愁。
南楼画阁观方公悦二小诗戏次韵·其一
作者：黄庭坚
朝代：宋

十年华屋网蛛尘，大旆重来一日新。
五凤楼前修造手，箇中余刃亦精神。
南楼画阁观方公悦二小诗戏次韵·其一
作者：黄庭坚
朝代：宋

十年华屋网蛛尘，大旆重来一日新。五凤楼前脩造手，个中馀刃亦精神。
南楼画阁观方公悦二小诗戏次韵·其二
作者：黄庭坚
朝代：宋
体裁：七言绝句

重山复水绕深幽，不见高贤独倚楼。手拂壁间留恨句，凌波微步有人愁。
南歌子
作者：黄庭坚
朝代：宋

诗有渊明语，歌无子夜声。论文思见老弥明。坐想罗浮山下、羽衣轻。何处黔中郡，遥知隔晚晴。雨余风急断虹横。应梦池塘春草、若为情。
南歌子·槐绿低窗暗
作者：黄庭坚
朝代：宋
体裁：词

槐绿低窗暗，榴红照眼明。玉人邀我少留行。无奈一帆烟雨、画船轻。柳叶随歌皱，梨花与泪倾。别时不似见时情。今夜月明江上、酒初醒。
南歌子·诗有渊明语
作者：黄庭坚
朝代：宋
体裁：词

诗有渊明语，歌无子夜声。论文思见老弥明。坐想罗浮山下、羽衣轻。何处黔中郡，遥知隔晚晴。雨馀风急断虹横。应梦池塘春草、若为情。
南浦
作者：黄庭坚
朝代：宋
体裁：七言绝句

太守俱来此西山，楼观重复半烟间。高僧置酒林泉处，南浦名区望没环。
博士王扬休碾密云龙同事十三人饮之戏作
作者：黄庭坚
朝代：宋

矞云苍璧小盘龙，贡包新样出元丰。
王郎坦腹饭床东，大官分物来妇翁。
棘围深锁武成宫，谈天进士雕虚空。
鸣鸠欲雨唤雌雄，南岭北岭宫征同。
午窗欲眠视蒙蒙，喜君开包碾春风，注汤官焙香出笼。
非君灌顶甘露椀，几为谈天干舌本。
博士王扬休碾密云龙同事十三人饮之戏作
作者：黄庭坚
朝代：宋

矞云苍璧小盘龙，贡包新样出元丰。王郎坦腹饭床东，大官分物来妇翁。棘围深锁武成宫，谈天进士雕虚空。鸣鸠欲雨唤雌雄，南岭北岭宫徵同。午窗欲眠视濛濛，喜君开包碾春风，注汤官焙香出笼。非君灌顶甘露椀，几为谈天乾舌本。
博士王扬休碾密云龙同事十三人饮之戏作
作者：黄庭坚
朝代：宋
体裁：古风

矞云苍璧小盘龙，贡包新样出元丰。王郎坦腹饭床东，大官分物来妇翁。棘围深锁武成宫，谈天进士雕虚空。鸣鸠欲雨唤雌雄，南岭北岭宫徵同。午窗欲眠视濛濛，喜君开包碾春风，注汤官焙香出笼。非君灌顶甘露碗，几为谈天乾舌本。
博士王扬休碾密云龙同事十三人饮之戏作
作者：黄庭坚
朝代：宋

矞云苍璧小盘龙，贡包新样出元丰。
王郎坦腹饭床东，大官分物来妇翁。
棘围深锁武成宫，谈天进士雕虚空。
鸣鸠欲雨唤雌雄，南岭北岭宫徵同。
午窗欲眠视蒙蒙，喜君开包碾春风，注汤官焙香出笼。
非君灌顶甘露椀，几为谈天乾舌本。
博山台
作者：黄庭坚
朝代：宋

宫亭只说香炉峰，此地今见博山台。紫烟孤起丽朝日，定是海山飞得来。化工造物能神奇，不必惊世出蓬莱。千年隐沦被昭洗，博山我劝尔一杯。先生发白足力强，遥思秋风醉几回。童儿数修扫洒职，莫使石面沾尘埃。
博山台
作者：黄庭坚
朝代：宋

宫亭只说香炉峰，此地今见博山台。
紫烟孤起丽朝日，定是海山飞得来。
化工造物能神奇，不必惊世出蓬莱。
千年隠沦被昭洗，博山我劝尔一杯。
先生髮白足力强，遥思秋风醉几回。
童儿数修扫洒职，莫使石面霑尘埃。
博山台
作者：黄庭坚
朝代：宋

宫亭只说香炉峰，此地今见博山台。
紫烟孤起丽朝日，定是海山飞得来。
化工造物能神奇，不必惊世出蓬莱。
千来隐沦被昭洗，博山我劝尔一杯。
先生发白足力强，遥思秋风醉几回。
童儿数修扫洒职，莫使石面沾尘埃。
卜算子
作者：黄庭坚
朝代：宋
体裁：词

要见不得见，要近不得近。
试问得君多少怜，管不解、多於恨。
禁止不得泪，忍管不得闷。
天上人间有底愁，向个里、都谙尽。
卜算子·要见不得见
作者：黄庭坚
朝代：宋
体裁：词

要见不得见，要近不得近。试问得君多少怜，管不解、多于恨。禁止不得泪，忍管不得闷。天上人间有底愁，向个里、都谙尽。
卧陶轩
作者：黄庭坚
朝代：宋

陶公白头卧，宇宙一北窗。
但闻窗风雨，平陆漫成江。
卯金扛九鼎，把菊醉胡床。
城南晁正字，国器无等双。
日月丽宸极，大明朝万邦。
假版未通班，晓严梦逄逄。
万卷曲肱裏，胸中湛秋霜。
亦有好事人，叩门提酒缸。
欲眠不遣客，佳处更难忘。
卧陶轩
作者：黄庭坚
朝代：宋

陶公白头卧，宇宙一北窗。但闻窗风雨，平陆漫成江。卯金扛九鼎，把菊醉胡床。城南晁正字，国器无等双。日月丽宸极，大明朝万邦。假版未通班，晓严梦逄逄。万卷曲肱里，胸中湛秋霜。亦有好事人，叩门提酒缸。欲眠不遣客，佳处更难忘。
卫南
作者：黄庭坚
朝代：宋
体裁：七言律诗

今年畚锸弃春耕，折苇枯荷绕坏城。白鸟自多人自少，污泥终浊水终清。沙场旗鼓千人集，渔户风烟一笛横。惟有鸣鸱古祠柏，对人犹是向时情。
即席
作者：黄庭坚
朝代：宋

落叶不胜扫，月明树阴疏。
亲邻二三子，樽酒相与俱。
霜栗剥寒橐，晚菘煮青蔬。
解官方就门，敦薄无简书。
纯益气萧萧，未羁天马驹。
元礼喜作诗，豪气小未除。
大薛知力学，日来反三隅。
小薛受善言，如以柳贯鱼。
天民尝逸驾，近稍就橛株。
知命虽畸人，清谈颇有余。
阿卢快犊子，规矩尚小殊。
不材于用少，我则涧底樗。
会合只偶然，等闲异秦吴。
人生一世閒，何异乐出虚。
过耳莫省领，披怀使恢疏。
买网尚可鲙，倒壶更遣沽。
不当爱一醉，倒倩路人扶。
即席
作者：黄庭坚
朝代：宋

落叶不胜扫，月明树阴疏。亲邻二三子，樽酒相与俱。霜栗剥寒橐，晚菘煮青蔬。解官方就门，敦薄无简书。纯益气萧萧，未羁天马驹。元礼喜作诗，豪气小未除。大薛知力学，日来反三隅。小薛受善言，如以柳贯鱼。天民尝逸驾，近稍就橛株。知命虽畸人，清谈颇有馀。阿卢快犊子，规矩尚小殊。不材于用少，我则涧底樗。会合只偶然，等闲异秦吴。人生一世閒，何异乐出虚。过耳莫省领，披怀使恢疏。买网尚可鲙，倒壶更遣沽。不当爱一醉，倒倩路人扶。
即来
作者：黄庭坚
朝代：宋

先去岂长别，后来非久亲。
新坟将旧冢，相次似鱼鳞。
茂陵谁辨汉，骊山讵识秦。
千里与昨日，一种併成尘。
定知今世士，还是昔时人。
乌用取他骨，復持埋我身。
即来
作者：黄庭坚
朝代：宋

先去岂长别，后来非久亲。新坟将旧冢，相次似鱼鳞。茂陵谁辨汉，骊山讵识秦。千里与昨日，一种并成尘。定知今世士，还是昔时人。乌用取他骨，复持埋我身。
即来
作者：黄庭坚
朝代：宋

先去岂长别，後来非久亲。新坟将旧冢，相次似鱼鳞。茂陵谁辨汉，骊山讵识秦。千里与昨日，一种并成尘。定知今世士，还是昔时人。乌用取他骨，复持埋我身。
压沙寺梨花
作者：黄庭坚
朝代：宋
体裁：七言绝句

压沙寺后千株雪，长乐坊前十里香。寄语春风莫吹尽，夜深留与雪争光。
压沙寺梨花
作者：黄庭坚
朝代：宋

压沙寺後千株雪，长乐坊前十里香。寄语春风莫吹尽，夜深留与雪争光。
去岁和元翁重到双涧寺观余兄弟题诗之篇总忘收录病中记忆成此诗
作者：黄庭坚
朝代：宋
体裁：七言律诗

素琴声在时能听，白鸟盟寒久未寻。眼见野僧垂雪发，养亲原不顾朱金。开泉浸稻双涧水，煨笋充盘春竹林。安得一廛吾欲老，君听庄舄病时吟。
去岁和元翁重到双涧寺观余兄弟题诗之篇总忘收录病中记忆成此诗
作者：黄庭坚
朝代：宋

素琴声在时能听，白鸟盟寒久未寻。
眼见野僧垂雪髮，养亲原不顾朱金。
开泉浸稻双涧水，煨笋充盘春竹林。
安得一廛吾欲老，君听庄舄病时吟。
去贤斋
作者：黄庭坚
朝代：宋

争名朝市鱼千里，观道诗书豹一班。末俗风波尤浩渺，古人廉陛厘跻攀。螗螂怒臂当车辙，鹦鹉能言著鏁关。顾我安知贤者事，松风永日下帘间。
去贤斋
作者：黄庭坚
朝代：宋

争名朝市鱼千里，观道诗书豹一班。
末俗风波尤浩渺，古人廉陛要跻攀。
螗螂怒臂当车辙，鹦鹉能言着鏁关。
顾我安知贤者事，松风永日下帘间。
去贤斋
作者：黄庭坚
朝代：宋

争名朝市鱼千里，观道诗书豹一班。末俗风波尤浩渺，古人廉陛要跻攀。螗螂怒臂当车辙，鹦鹉能言著锁关。顾我安知贤者事，松风永日下帘间。
又借前韵见意
作者：黄庭坚
朝代：宋
体裁：七言绝句

招潮瘦恶无永味，海镜纤毫只强颜。想见霜脐当大嚼，梦回雪压摩围山。
又借前韵见意
作者：黄庭坚
朝代：宋

招潮瘦恶无永味，海镜鑯毫只强颜。想见霜脐当大嚼，梦回雪压摩围山。
又借答送蟹韵并戏小何
作者：黄庭坚
朝代：宋
体裁：七言绝句

草泥本自行郭索，玉人为开桃李颜。恐似曹瞒说鸡肋，不比东阿举肉山。
又和二首
作者：黄庭坚
朝代：宋

西风鏖残暑，如用霍去病。疏沟满莲塘，扫叶明竹迳。中有寂寞人，自知圆觉性。心猿方睡起，一笑六窗静。
又和二首·其二
作者：黄庭坚
朝代：宋

外物攻伐人，钟鼓作声气。
待渠弓箭尽，我自味无味。
宴安衽席间，蛟鰐垂涎地。
君子履微霜，即知坚冰至。
又和斌老病起独游东园二首
作者：黄庭坚
朝代：宋

西风鏖残暑，如用霍去病。疏沟满莲塘，扫叶明竹径。中有寂寞人，自知圆觉性。心猿方睡起，一笑六窗静。外物攻伐人，钟鼓作声气。待渠弓箭尽，我自味无味。宴安衽席间，蛟鳄垂涎地。君子履微霜，即知坚冰至。
又和斌老病起独游东园二首·其一
作者：黄庭坚
朝代：宋
体裁：古风

西风鏖残暑，如用霍去病。疏沟满莲塘，扫叶明竹径。中有寂寞人，自知圆觉性。心猿方睡起，一笑六窗静。
又和斌老病起独游东园二首·其二
作者：黄庭坚
朝代：宋

外物攻伐人，钟鼓作声气。待渠弓箭尽，我自味无味。宴安衽席间，蛟鳄垂涎地。君子履微霜，即知坚冰至。
又寄王立之
作者：黄庭坚
朝代：宋

南人羁旅不成归，梦绕南枝与北枝。
安得孤根连夜发，要当雪月并明时。
又寄王立之
作者：黄庭坚
朝代：宋

南人羁旅不成归，梦绕南枝与北枝。
安得孤根连夜发，要当雪月羣明时。
又寄王立之
作者：黄庭坚
朝代：宋

南人羁旅不成归，梦绕南枝与北枝。安得孤根连夜发，要当雪月群明时。
又戏为双井解嘲
作者：黄庭坚
朝代：宋
体裁：七言绝句

山芽落硙风回雪，曾为尚书破睡来。勿以姬姜弃蕉萃，逢时瓦釜亦鸣雷。
又戏为双井解嘲
作者：黄庭坚
朝代：宋

山芽落磑风回雪，曾为尚书破睡来。勿以姬姜弃蕉萃，逢时瓦釜亦鸣雷。
又戏呈康国
作者：黄庭坚
朝代：宋
体裁：七言绝句

整冠行客莫先尝，杨子家无数仞墙。假借肃霜令弄色，勾添寒日与争黄。
又戏题下岩
作者：黄庭坚
朝代：宋
体裁：七言绝句

往往携家来托宿，裙襦参错佛衣巾。未嫌满院油头臭，蹋破苔钱最恼人。
又戏题下岩
作者：黄庭坚
朝代：宋

往往携家来託宿，裙襦参错佛衣巾。
未嫌满院油头臭，蹋破苔钱最恼人。